Παρακολούθηση & Αναφορά Κινδύνων - Αctum | Ειδικοί στα θέματα προμηθειών\nAποτελεσματική διαχείριση κινδύνου τιμών,\nμε αυτοματοποιημένο, ασφαλή & απλοποιημένο τρόπο.\nΗ πλατφόρμα AMO (Automated Middle Office) της Flow&Ebb, παρέχει στους πελάτες την απαραίτητη διακυβέρνηση και συμμόρφωση για τη προληπτική διαχείριση του κινδύνου τιμών, με αυτοματοποιημένο, ασφαλή και απλοποιημένο τρόπο.\nΗ πλατφόρμα AMO δημιουργήθηκε από ειδικούς στους κινδύνους τιμών με αποκλειστικό σκοπό τη διαχείριση των ενεργειών κινδύνου τιμών εμπορευμάτων μεγάλων οργανισμών.\nΤο AMO παρακολουθεί τις αγορές και υπολογίζει καθημερινά τη θέση κινδύνου. Εάν χρησιμοποιείτε VaR (Value at Risk - μέτρηση που δηλώνει πώς η αξία στην αγορά ενός χαρτοφυλακίου στοιχείων είναι πιθανόν να μειωθεί στη διάρκεια μιας συγκεκριμένης χρονικής περιόδου υπό συγκεκριμένες συνθήκες), το καταγράφει.\nΤο AMO αποθηκεύει τις συμφωνημένες πολιτικές κινδύνου και το αποδεκτό ρίσκο, καταγράφει τις προβλέψεις και τις συναλλαγές σας και συνδυάζει όλα αυτά τα στοιχεία με τις τιμές της αγοράς για να παρακολουθεί, να υπολογίζει και να δίνει αναφορές απόδοσης.\nΕίναι μία ανεξάρτητη, ελέγξιμη, και ακριβής ‘πηγή αλήθειας’ επιτρέποντας σε όλους να έχουν την ίδια εικόνα. Οι traders έχουν την ελευθερία να δρουν με τρόπο που ενισχύει την εμπιστοσύνη και ενθαρρύνει την υψηλή απόδοση. Ιδιαίτερα σημαντικό, οι traders διαχωρίζονται από το καθήκον της διαχείρισης και της αναφοράς της θέσης κινδύνου.\nΕνθαρρύνεται η στενή συνεργασία μεταξύ των τμημάτων treasury και προμηθειών. Το treasury αποκτά πανεύκολα ορατότητα των ενεργειών και διασφαλίζει πως θα ενημερωθεί άμεσα για κάθε ενέργεια που είναι εκτός των συμφωνημένων πολιτικών, επιτρέποντας την άμεση αντιμετώπιση της κατάστασης.\nΜειώνει τον κίνδυνό σας\nΤο AMO καταγράφει τη δραστηριότητά σας και τις τιμές της αγοράς, αναφέρει τις κυμαινόμενες θέσεις κινδύνου και ειδοποιεί την επιχείρηση για κάθε μεταβολή τιμών ή συναλλακτική δραστηριότητα που αθετεί τις πολιτικές συναλλαγών.\nΕπιλύει τα θέματα του Excel\nΣυγκριτικά με το Excel, η πλατφόρμα είναι ταχύτατη, εκτελεί πολύπλοκους υπολογισμούς, διαχειρίζεται και αποθηκεύει μεγάλο όγκο δεδομένων, προλαμβάνει τα ανθρώπινα λάθη, είναι προσβάσιμη on-line και έχει υψηλότατα επίπεδα ασφάλειας.\nΣυγκριτικά με τους 3 έως 6 μήνες που απαιτούνται για την υλοποίηση πολύπλοκων συστημάτων συναλλαγών εμπορευμάτων, το AMO χρειάζεται λίγες ώρες για να προετοιμαστεί, ίναι ιδιαίτερα εύκολο στη χρήση και απαιτεί ελάχιστη εκπαίδευση. Επίσης, κοστίζει κατά πολύ λιγότερο.


Ποιοι κινδυνεύουν περισσότερο από τον κορωνοϊό (και άλλα στοιχεία που πρέπει να ξέρουμε) - MedWeb.gr\nHomeΚΟΡΩΝΟΪΟΣΠοιοι κινδυνεύουν περισσότερο από τον κορωνοϊό (και άλλα στοιχεία που πρέπει να ξέρουμε)\n17/03/2020 Ηρακλής Αβραμόπουλος ΚΟΡΩΝΟΪΟΣ\nΑρκετά στοιχεία που έχουν δημοσιευθεί από την επιδημία της Κίνας είναι διαφωτιστικά για τον κορωνοϊό. Οι ασθενείς που δεν επέζησαν τελικά ήταν άτομα μεγαλύτερης ηλικίας, είχαν και άλλες παθήσεις είτε είχαν αυξημένα επίπεδα D-Dimer στο αίμα.\nΗ μεγαλύτερη ηλικία, τα σημεία σήψης κατά την εισαγωγή στο νοσοκομείο, οι υποκείμενες παθήσεις όπως ο διαβήτης και η υπέρταση, οι διαταραχές πήξης και η παρατεταμένη χρήση μη επεμβατικού αερισμού ήταν οι σημαντικότεροι παράγοντες που υπήρχαν στα άτομα που κατέληξαν.\nΤο 48% των ασθενών είχε και άλλες παθήσεις. Πιο συχνή ήταν η υπέρταση (30% – είναι όμως ούτως ή άλλως συχνή στο γενικό πληθυσμό), ακολουθούμενη από το διαβήτη (19%) και τη στεφανιαία νόσο (8%).\nΗ πιθανότητα να πεθάνει κανείς στο νοσοκομείο αυξανόταν με την αύξηση της ηλικίας, με την αύξηση του δείκτη SOFA (Sequential Organ Failure Assessment) και με επίπεδα D-Dimer μεγαλύτερα του 1 μg/mL κατά την εισαγωγή. Ο δείκτης SOFA εκτιμά το ποσό της ανεπάρκειας ζωτικών οργάνων στις μονάδες εντατικής θεραπείας. Τα αυξημένα επίπεδα D-Dimer υποδηλώνουν διαταραχές στην πήξη του αίματος, όπως πχ συμβαίνει όταν υπάρχει θρόμβωση στις φλέβες.\nΌσοι κατέληξαν συγκριτικά προς αυτούς που επέζησαν είχαν πιο συχνά αναπνευστική ανεπάρκεια (98% έναντι 36%), σήψη (100% έναντι 42%) και δευτερογενείς λοιμώξεις από άλλους μικροοργανισμούς (50% έναντι 1%).\nΗ μέση ηλικία αυτών που επέζησαν ήταν τα 52 έτη έναντι 69 αυτών που κατέληξαν. Ενδεχομένως η μεγαλύτερη ηλικία εξασθενεί το ανοσοποιητικό σύστημα και έχει ως συνέπεια μεγαλύτερη φλεγμονή που προκαλεί βλάβη σε όργανα και προάγει τον πολλαπλασιασμό του ιού.\nΑπό τη στιγμή εμφάνισης των πρώτων συμπτωμάτων μέχρι το εξιτήριο ο κατά μέσο όρο πέρασαν 22 ημέρες. Ο μέσος χρόνος μέχρι το θάνατο ήταν 18.5 ημέρες.\nΟ πυρετός επέμενε κατά μέσο όρο επί 12 ημέρες και ο βήχας επί 19 ημέρες. 45% αυτών που επέζησαν είχαν ακόμη βήχα την ημέρα του εξιτηρίου. Στους επιζήσαντες η δύσπνοια βελτιώθηκε την 13η ημέρα και μετά, ενώ στους υπόλοιπους επέμεινε μέχρι το θάνατο.\nΗ διασπορά του ιού επέμεινε κατά μέσο όρο επί 20 ημέρες στους επιζήσαντες, με εύρος από 8 το λιγότερο έως 37 ημέρες το περισσότερο. Στους μη επιζήσαντες ο ιός ανιχνεύετο μέχρι και την ημέρα του θανάτου. Η αντιική θεραπεία που χορηγήθηκε δεν περιόρισε καθόλου τη διασπορά του ιού.\nΗ εκτεταμένη διασπορά του ιού που παρατηρήθηκε από όσους πάσχουν έχει τεράστια σημασία για τα μέτρα απομόνωσης στα άτομα που επιβεβαιωμένα πάσχουν από τον κορωνοϊό. Δεν θα πρέπει να τη συγχέουμε με τα μέτρα απομόνωσης που επιβάλλουμε σε άτομα που μπορεί να έχουν εκτεθεί στον ιό, αλλά δεν έχουν εμφανίσει συμπτώματα, όπου οι οδηγίες απομόνωσης βασίζονται στο χρόνο επώασης του ιού που είναι από 2 έως 14 ημέρες. Τα άτομα που έχουν προσβληθεί από τον κορωνοϊό ενδεχομένως θα χρειαστούν μεγαλύτερη απομόνωση, αναλόγως και της διάρκειας της νόσου που θα εκδηλώσουν.\nΈνα πρόβλημα των παραπάνω στοιχείων είναι ότι έχουν βασιστεί σε άτομα που νοσηλεύθηκαν λόγω κορωνοϊού. Αυτά τα άτομα, ως γνωστόν, αντιπροσωπεύουν το μικρότερο τμήμα του πληθυσμού που νοσεί από τον κορωνοϊό.\nFei Zhou, et al. Clinical course and risk factors for mortality of adult\ninpatients with COVID-19 in Wuhan, China: a retrospective\ncohort study. The Lancet. Published online March 9, 2020. https://doi.org/10.1016/S0140-6736(20)30566-3


3ο Γυμνάσιο Ελευσίνας » kashmir09\nΕπίσκεψη σε δημοτικό σχολείο στο Kashmir-Jammu της Ινδίας\nΑυτό το καλοκαίρι μου δόθηκε η ευκαιρία να ζήσω μια ιδιαίτερη στιγμή κατά την διάρκεια ταξιδιού μου στην ευαίσθητη γεωπολιτικά και πολύπαθη περιοχή του Kashmir-Jammu της Ινδίας.\nΠερνώντας δίπλα από ένα δημοτικό σχολείο με το αυτοκίνητο, μας ήταν αδύνατο να μην προσέξουμε τα παιδιά που έκαναν μάθημα σε στοιχειώδη, μη ολοκληρωμένα «κτήρια» ή και ακόμα στην ύπαιθρο κάτω από δένδρα και μπροστά από ένα μαυροπίνακα στημένο σε τρίποδο. Παιδάκια ντυμένα με μπλε ποδιές συνωστίζονταν υπεράριθμα στις στενόχωρες και ολιγάριθμες αίθουσες, με φωτεινά χαμόγελα και την ανεμελιά της ηλικίας τους αποτυπωμένη στα χαριτωμένα πρόσωπα.\nΔεν αργήσαμε να διαμορφώσουμε, με την βοήθεια της αγαπητής συναδέλφου και συνταξιδιώτισσας Ευαγγελίας Παππά( ΠΕ05) , την ιδέα μιας επίσκεψης συνδυασμένης με την προσφορά μιας μικρής συμβολικής προσφοράς σε γραφική ύλη.\nΜετά από μια συνάντηση με τον διευθυντή και καθηγητές του σχολείου σε τοπικό καφενείο, συντονίσαμε την επίσκεψη και την διανομή του υλικού στα 200 περίπου παιδιά. Κατά την διάρκεια της συζήτησης αναδείχτηκαν τα προφανή θέματα όπως το μειονοτικό, το θρησκευτικό και το διαπολιτισμικό, που ανακύπτουν κατά την εκπαιδευτική διαδικασία σε ένα τέτοιο σχολείο.\nΗ εμπειρία έκδηλα μοναδική και η ωμότητα της αλήθειας διδακτική.


Σκηνικό καταστροφής στο ΧΑ με νέα υποχώρηση κατά -13,39% | Business Daily\nΣκηνικό καταστροφής στο ΧΑ με νέα υποχώρηση κατά -13,39%\n09 Μαρ 2020 17:55 Ανανεώθηκε: 18:03\nΑδύνατο στάθηκε στις ελληνικές μετοχές να προβάλουν οποιαδήποτε αντίσταση στο βαρύτατο διεθνές κλίμα, ενώ πολύ αυξημένη ήταν και η απόδοση των δεκαετών ελληνικών ομολόγων.\nΣτη χειρότερη μέρα που έχουν περάσει οι αγορές από την εποχή της μεγάλης κρίσης του 2008-09 το ελληνικό χρηματιστήριο «γκρεμίστηκε» χωρίς την παραμικρή αντίσταση, την ώρα που και οι αποδόσεις των ελληνικών ομολόγων έφταναν σε ποσοστό υπερδιπλάσιο από το πρόσφατο χαμηλό του 0,90% αντανακλώντας την μεγάλη αύξηση του μακροοικονομικού κινδύνου.\nΟ Γενικός Δείκτης δεν κατόρθωσε να προβάλει οποιαδήποτε αντίσταση στις μεγάλες πιέσεις που προκάλεσε ο φόβος για παγκόσμια ύφεση και ο πόλεμος Σαουδικής Αραβίας – Ρωσίας στην αγορά πετρελαίου. Ύστερα από ένα καταιγιστικό ξεπούλημα έκλεισε στο χαμηλό ημέρας των 593,07 μονάδων με απώλειες -13,39% και βρίσκεται πλέον σε απόσταση σχεδόν 40% από το τελευταίο υψηλό του, τον περασμένο Νοέμβριο.\nΕντελώς αποκαρδιωτική ήταν η κίνηση των τραπεζικών μετοχών, στις οποίες εντοπίζονται όλες οι ανησυχίες των επενδυτών για τα μακροοικονομικά σενάρια, με αποτέλεσμα να οδηγούνται σε ταχεία έξοδο η οποία προκάλεσε σήμερα απώλειες -16,95% στον κλαδικό δείκτη.\nΑκόμα και μετοχές θεωρούμενες ως σχετικά ασφαλείς όπως ο τίτλος του ΟΤΕ, ή η μετοχή του ΟΠΑΠ, δεν απέφυγαν εκτεταμένες ρευστοποιήσεις και έκλεισαν με απώλειες πάνω από -6% και πάνω από -9% αντίστοιχα.\nΗ μετοχή της Motor Oil λόγω της συγκυρίας με το πετρέλαιο δέχτηκε επίσης ισχυρή πίεση με υψηλή αξία συναλλαγών, κλείνοντας με απώλειες -16,14%, ενώ οι φόβοι για επιβράδυνση της ελληνικής οικονομίας προκάλεσαν πτώση της μετοχής της ΔΕΗ κατά -24,24%.\nΤην ίδια στιγμή, στην αγορά ομολόγων, οι ελληνικοί τίτλοι έπεσαν θύματα της φυγής κεφαλαίων προς την ασφάλεια των γερμανικών κυρίως ομολόγων με αποτέλεσμα σήμερα η απόδοση του δεκαετούς να φτάσει το 1,85%, δηλαδή σε ποσοστό υπερδιπλάσιο από το χαμηλό του 0,90% που είχε καταγραφεί πολύ πρόσφατα και με το spread από τα γερμανικά ομόλογα να διευρύνεται καθώς σήμερα η απόδοση του γερμανικού δεκαετούς έπεσε χαμηλότερα κι από το -0,90%.\nΠέρα από τις ευρύτερες ανησυχίες για την πορεία των αγορών σημασία για την επανεμφάνιση αγοραστών στο Χρηματιστήριο της Αθήνας θα έχει το επόμενο διάστημα ο τρόπος διαχείρισης της διαταραχής που έχει προκληθεί από την επιδημία, δηλαδή το αν τα μέτρα που ανακοινώνει ή σχεδιάζει η κυβέρνηση για την υποστήριξη των επιχειρήσεων και των νοικοκυριών θα κριθούν από τους επενδυτές ως σχετικά επαρκή για την υπέρβαση της κακής συγκυρίας.\nΗ κυβέρνηση πάντως ανοιχτά παραδέχεται πλέον ότι οι απώλειες που θα υπάρξουν στην αναμενόμενη ανάπτυξη θα επηρεάσουν αρνητικά την επίτευξη των δημοσιονομικών στόχων και ήδη ζήτησε από την ευρωζώνη μέσω του πρωθυπουργού αλλά και του υπ. Οικονομικών, να αξιοποιηθούν τα περιθώρια ευελιξίας που αφήνουν οι ευρωπαϊκές συνθήκες και κανονισμοί ώστε να μην «τιμωρηθεί» η ελληνική οικονομία με πρόσθετα μέτρα για να επιτευχθεί ο στόχος για το πλεόνασμα.\nΟι αναλυτές της χρηματιστηριακής αγοράς τονίζουν ότι μετά την πτώση του Γενικού Δείκτη κάτω και από τις 600 μονάδες, ενώ μόλις πρόσφατα είχε κινηθεί προς τις 1000 μονάδες, οι αποτιμήσεις των τίτλων της υψηλής κεφαλαιοποίησης χαρακτηρίζονται από ελκυστικές έως αδικαιολόγητα χαμηλές, όμως αυτό δεν αρκεί για να επανέλθουν στο προσκήνιο οι αγοραστές καθώς η παγκόσμια και μαζική μετακίνηση κεφαλαίων προς τα ασφαλή καταφύγια (χαρακτηριστική είναι η υποχώρηση της απόδοσης του δεκαετούς αμερικανικού ομολόγου κάτω από το 0,50% σήμερα) δεν αφήνει πολλά περιθώρια στους διαχειριστές κεφαλαίων για αύξηση του ρίσκου στα χαρτοφυλάκιά τους με την προσθήκη τοποθετήσεων σε ελληνικούς τίτλους.\nΣτο ταμπλό, αναλυτικότερα, ο Γενικός Δείκτης Τιμών υποχώρησε κάτω από τα επίπεδα των 600 μονάδων και έκλεισε στις 593,07 μονάδες, σημειώνοντας πτώση 13,39%. Είναι το χαμηλότερο κλείσιμο από τη συνεδρίαση της 20ης Νοεμβρίου 2018 (593,05 μονάδες), ενώ από τις αρχές του έτους, ο βασικός χρηματιστηριακός δείκτης καταγράφει μεγάλες απώλειες σε ποσοστό 35,30%.\nΗ συνολική κεφαλαιοποίηση της αγοράς μειώθηκε κατά 5,452 δισ. ευρώ σε σχέση με την Παρασκευή, ενώ από τις αρχές του έτους έχει μειωθεί κατά 18,115 δισ. ευρώ, όταν σε ολόκληρο το 2019 είχε αυξηθεί κατά 16,4 δισ. ευρώ.\nΗ αξία των συναλλαγών ανήλθε στα 140,689 εκατ. ευρώ, ενώ διακινήθηκαν 84.449.002 μετοχές.\nΟ δείκτης υψηλής κεφαλαιοποίησης σημείωσε πτώση σε ποσοστό 11,87%, ενώ ο δείκτης της μεσαίας κεφαλαιοποίησης υποχώρησε σε ποσοστό 16,63%.\nΜε βαριές απώλειες έκλεισαν όλες οι μετοχές της υψηλής κεφαλαιοποίησης και τη μεγαλύτερη πτώση σημείωσαν οι μετοχές της ΓΕΚ ΤΕΡΝΑ (-26,87%), της ΔΕΗ (-24,24%), της Aegean Airlines (-22,86%), της Εθνικής (-20,34%), της Τιτάν (-19,75%), της Viohalco (-19,63%), της Ελλάκτωρ (-19,15%) και της Πειραιώς (-18,86%).\nΜε πτώση έκλεισαν όλοι οι επιμέρους δείκτες και τις μεγαλύτερες απώλειες σημείωσαν οι δείκτες των Κατασκευών (-22,96%) και των Πρώτων Υλών (-19,71%), ενώ ο τραπεζικός δείκτης σημείωσε απώλειες σε ποσοστό 16,95%.\nΤον μεγαλύτερο όγκο συναλλαγών παρουσίασαν η Eurobank και η Alpha Bank διακινώντας 24.854.245 και 11.343.593 μετοχές, αντιστοίχως.\nΤη μεγαλύτερη αξία συναλλαγών σημείωσαν ο ΟΤΕ με 25,288 εκατ. ευρώ και η Εθνική με 12,718 εκατ. ευρώ.\nΑνοδικά κινήθηκαν μόλις 5 μετοχές, 123 πτωτικά και 10 παρέμειναν σταθερές.\nΟι πέντε μετοχές που σημείωσαν άνοδο είναι : Ευρωσύμβουλοι +20,00%, ΕΛΓΕΚΑ +13,33%, Mevaco +5,00%, Μαθιός Πυρίμαχα +4,65% και Lavipharm +1,60%.\nΤη μεγαλύτερη πτώση κατέγραψαν οι μετοχές: Ικτίνος -29,94% και Κυριακούλης -29,78%.\nΧρηματιστήρια: Ο δείκτης του Γ. Μπάφετ, η Wall Street και η Αθήνα\nΗ σχέση της αξίας των μετοχών με το ΑΕΠ ξεπέρασε και το 200% στην Αμερική, κάνοντας πολλούς να προειδοποιούν για «φούσκα». Στην Ελλάδα διαμορφώνεται σε ποσοστό μόλις 30% από το 75% όπου βρισκόταν το 2007.\n14 Φεβ 2021 09:00\nΓιατί φρέναρε το ράλι των τραπεζών, ποιοι είναι οι καταλύτες του 2021\nΚρίσιμη εβδομάδα για τον τραπεζικό δείκτη, χάνει 8% τον Ιανουάριο. Πόσο βάσιμες είναι οι ανησυχίες για την ανάπτυξη, τι πρέπει να παρακολουθούν οι επενδυτές το επόμενο διάστημα.\n17 Ιαν 2021 09:00\nΗ «ακτινογραφία» των blue chips: Τι έχασαν στο 9μηνο της πανδημίας\nΜείωση τζίρου κατά 22% και πέρασμα από κέρδη σε ζημιές για τις εταιρείες υψηλής κεφαλαιοποίησης του ΧΑ. Σχετικά ανθεκτική η λειτουργική κερδοφορία. Οι καλύτερες επιδόσεις και οι μεγαλύτερες ζημιές.\n22 Δεκ 2020 06:00\nΟι κινήσεις των ξένων στο ΧΑ και το αμερικανικό fund - «βαρόμετρο»\nΤι κρύβουν οι καθημερινές εισροές ξένων κεφαλαίων που γύρισαν το ΧΑ στις εποχές ευφορίας του 1997. Αναθερμαίνεται το ενδιαφέρον για μοναδικό ETF της Ν. Υόρκης που επενδύει στην Ελλάδα.\n10 Δεκ 2020 06:00\nΚερδίζει έδαφος το ΧΑ κόντρα σε πανδημία και πτώση Ευρώπης\nΤο νέο αφήγημα για ανάκαμψη της οικονομίας με «μοχλό» το εμβόλιο κρατάει το Γενικό Δείκτη σε υψηλότερα επίπεδα σήμερα. Προσδοκίες για τις τράπεζες, θετικές οι ανακοινώσεις αποτελεσμάτων.\n12 Νοε 2020 13:35\nΗ πορεία του ΧΑ στους δείκτες MSCI: Το χρονικό μιας αποτυχίας\nΜόνο τρεις ελληνικές μετοχές έμειναν στο δείκτη υψηλής κεφαλαιοποίησης του οίκου, ενώ η απόδοση του την τελευταία 15ετία ήταν μόλις 3,5%. Από τις προσδοκίες του 2001 στην υποβάθμιση του 2013.\n11 Νοε 2020 06:00


Ελλάδα: Εμφανίστηκαν και οι αυτοκινούμενοι… οίκοι ανοχής - TheNewspaper.gr\n-119 min. ago-"Λευκό πέπλο" στα Άγραφα. Δείτε εικόνες\n-117 min. ago-Πάτρα – Βρέφος 6 ημερών νοσηλεύεται με κοροναϊό\n-116 min. ago-Τουρκία – Συνελήφθη ο αρχιμαφιόζος Σεντάτ Πεκέρ\n-110 min. ago-Λαμία – Αύριο η κηδεία της 14χρονης που πέθανε από κοροναϊό\n-104 min. ago-Θεοδόσης Τάσιος – Πώς διάολο έχουν τουπέ και πανσοφία οι αρνητές;\n-100 min. ago-Τσίπρας για την επέτειο δολοφονίας του Αλέξη Γρηγορόπουλου: 13 χρόνια μετά η νέα γενιά βιώνει εργασιακό και εκπαιδευτικό Μεσαίωνα\n-99 min. ago-Βαλάντης για Γρηγόρη Πετράκου: «Απορώ πώς δίνουν βήμα σε αυτόν τον άνθρωπο»\n-98 min. ago-Κρήτη – Τριετής απαλλαγή ΕΝΦΙΑ για τους σεισμόπληκτους\n-97 min. ago-Ρωσία – «Αρκετά θλιβερές» χαρακτηρίζει τις σχέσεις με τις ΗΠΑ λίγο πριν τη συνάντηση των προέδρων\n-93 min. ago-Λάρισα: Μυστήριο γύρω από το θάνατο της 42χρονης που νόσησε με κορονοϊό και πέθανε στο σπίτι της\nΥπάλληλος έδειρε τον ντελιβερά επειδή άργησε την παραγγελία (vid)


Ας Θυμηθουμε Τον Σαιξπηρ Και Ας Τον Ξεχασουμε - Θεατρο (BKS.0425041)\nΑρχική > Βιβλία > Θέατρο > ΑΣ ΘΥΜΗΘΟΥΜΕ ΤΟΝ ΣΑΙΞΠΗΡ ΚΑΙ ΑΣ ΤΟΝ ΞΕΧΑΣΟΥΜΕ\nΑΣ ΘΥΜΗΘΟΥΜΕ ΤΟΝ ΣΑΙΞΠΗΡ ΚΑΙ ΑΣ ΤΟΝ ΞΕΧΑΣΟΥΜΕ\nΜΠΡΟΥΚ ΠΗΤΕΡ στην κατηγορία ΘΕΑΤΡΟ\nΣυγγραφέας: ΜΠΡΟΥΚ ΠΗΤΕΡ\nΓιατί ο Σαίξπηρ δεν έχει ημερομηνία λήξης; Τι εννοούμε με τους όρους "μεγαλοφυία" ή "δημιουργικότητα" ή "ποιητική" του Σαίξπηρ; Τι είναι στην πραγματικότητα το φαινόμενο Σαίξπηρ;\nΠροσπαθώντας να απαντήσει σε αυτά και άλλα ερωτήματα, ο Πήτερ Μπρουκ μας προσκαλεί να αναλογιστούμε τις πραγματικές συνθήκες στο Ελισαβετιανό θέατρο και τις πραγματικές αρετές της σαιξπηρικής γλώσσας. Το αποτέλεσμα είναι όπως πάντα μια διαφωτιστική και προκλητική άποψη για τον μεγαλύτερο θεατρικό συγγραφέα της Βρετανίας αλλά και ένας πολύτιμος οδηγός για την τέχνη της σκηνοθεσίας και την ερμηνεία του ρόλου από τον ηθοποιό.\nΑΣ ΘΥΜΗΘΟΥΜΕ ΤΟΝ ΣΑΙΞΠΗΡ ΚΑΙ ΑΣ ΤΟΝ ΞΕΧΑΣΟΥΜΕ (BKS.0425041)\nΑΣ ΘΥΜΗΘΟΥΜΕ ΤΟΝ ΣΑΙΞΠΗΡ ΚΑΙ ΑΣ ΤΟΝ ΞΕΧΑΣΟΥΜΕ BKS.0425041 ΜΠΡΟΥΚ ΠΗΤΕΡ ΜΠΡΟΥΚ ΠΗΤΕΡ ΘΕΑΤΡΟ ΑΣ ΘΥΜΗΘΟΥΜΕ ΤΟΝ ΣΑΙΞΠΗΡ ΚΑΙ ΑΣ ΤΟΝ ΞΕΧΑΣΟΥΜΕ


01.06.07: "ΗΜΕΡΑ ΤΗΣ ΑΜΑΛΙΑΣ" / "AMALIA'S DAY": Δεκεμβρίου 2007\nΣήμερα 31.12, στην εκπνοή του 2007, στην εφημερίδα Ελευθεροτυπία (στήλη "Πρόσωπα και Προσωπεία" του Χρ. Μιχαηλίδη), η Αμαλία είναι το "Πρόσωπο της Χρονιάς".\nΜακάρι αυτή η επιλογή να συνεχίσει να υπενθυμίζει το τι συνέβη, και να ακουστεί το μήνυμά της:\n"Να γίνουν εξαίρεση οι αλμπάνηδες ρε παιδιά, όχι ο κανόνας!"\nΠου έχει γίνει μήνυμα όλων μας. Για να σταματήσει αυτή η κοροϊδία με το Ε.Σ.Υ. πια.\nΓράφει η εφημερίδα,\n«ΕΞΑΙΤΙΑΣ ΣΟΥ "ΓΙΑΤΡΕ ΜΟΥ"» Ενα συγκλονιστικό «κατηγορώ» που μας αφορά όλους. Η Αμαλία που σημάδεψε τα blogs και τη χρονιά.\nΗ 30χρονη Αμαλία Καλυβινού σημάδεψε τη χρονιά που φεύγει με τη δημοσιοποίηση της συγκλονιστικής περιπέτειας της υγείας της μέσα από το προσωπικό της blog. Η συγκλονιστική παρέμβασή της ευαισθητοποίησε όχι μόνο τους bloggers, αλλά και χιλιάδες πολίτες που παρακολούθησαν την περιπέτειά της μέσα από τα δημοσιεύματα της «Ε» και άλλων εφημερίδων. Το κείμενο αυτό με τίτλο «Εξαιτίας σου, "γιατρέ μου"», αναδημοσιεύουμε στη συνέχεια:\n"Εχω πονέσει αφόρητα, έχω νιώσει τον πανικό νιώθοντας τον ανυπέρβλητο πόνο να έρχεται, έχω σκεφτεί αμέτρητες φορές ν' αυτοκτονήσω λόγω του πόνου, έχω περάσει άπειρες ώρες στο κρεβάτι ουρλιάζοντας απ' τον πόνο, έχω χρειαστεί για μεγάλα διαστήματα τη βοήθεια των άλλων, έχω καταστραφεί οικονομικά, έχω καταστρέψει οικονομικά την οικογένειά μου, έχω υπάρξει βάρος για την οικογένειά μου, έχω υπάρξει βάρος για τους φίλους μου, έχω υποστεί το όποιο ρίσκο δεκάδων χειρουργικών επεμβάσεων, έχω κάνει τραύματα κατακλίσεως, έχω χάσει απολαύσεις αμέτρητες, έχω στερηθεί διασκεδάσεις, έχω διακόψει τις σπουδές μου πάνω από τρεις φορές, έχω χάσει εκδρομές, έχω στερηθεί ταξίδια, έχω στερηθεί την ξενοιασιά στις κινήσεις λόγω του πόνου ή του φόβου του πόνου, δεν έπαιξα..."\nΤα υπόλοιπα τα ξέρετε, τα έχετε διαβάσει. Αν όχι, μπείτε στο μπλογκ της malpractice, με τα 1.871 μέχρι σήμερα σχόλια. Εκεί θα βρείτε τη μικρογραφία της κοινωνίας μας. Σταθείτε στα καλά και σε όλο τον απόηχο της διαμαρτυρίας. Και θυμηθείτε ότι θα μπορούσε ο καθένας μας να βρεθεί στη θέση της, ανά πάσα στιγμή. Μη σταματάτε λοιπόν, μη σταματάμε τώρα.\nPosted by Aphrodite 12 comments\nWed, 25 Apr 2007 20:27:40 +0100 (BST)\nΚαλησπέρα γλυκιά μου Αμαλία.Σού υποσχέθηκα να γράψω κάτι, κι έχω την συνήθεια να κρατώ το λόγο μου. Το συνημμένο κείμενο που σού στέλνω είναι μια πρώτη μορφή του κειμένου, αύριο θα το ξανακοιτάξω, αλλα σκέφτηκα να σού το στείλω απόψε ώστε να μού πεις κι εσύ τις παρατηρήσεις σου.\nTue, 1 May 2007 19:36:50 +0300\nKαλησπέρα γλυκέ μου Μίλτο...\nμ'αυτά και μ εκεινα είχα ξεχάσει - πρεει να παραδεχτω- να διαβασω το κειμενο σου.Συγγνωμη.\nΔεν έχω λόγια..... ειναι ολες αυτές οι μαλακίες που με βγάζουν από τα ρούχα μου...\nΗ Αμαλία Καλυβίνου πέθανε στις 25 Μαΐου 2007. Πολλοί μεγαλόσχημοι έχυσαν τότε κροκοδείλια δάκρυα, με πρωτοστάτες τον Υπουργό Υγείας Δημήτρη Αβραμόπουλο και τον επίδοξο αρχηγό του Πασόκ Βαγγέλη Βενιζέλο. Έγινε αρκετός θόρυβος, όταν όμως καταλάγιασε φάνηκε ότι δεν επρόκειτο ν' αλλάξει τίποτα, γιατί κανείς δεν είχε σκοπό ν αλλάξει τίποτα. Ούτε οι πολιτικοί που ευθύνονται για την κατάντια του Εθνικού Συστήματος Υγείας, ούτε οι Έλληνες ψηφοφόροι, που τους ξαναψήφισαν πανηγυρικά τον Σεπτέμβρη σε ποσοστό 80%.\nΛίγο πριν πεθάνει έγραψα το ακόλουθο κείμενο και της το έστειλα. Της άρεσε.\nΤο αναδημοσιεύω σήμερα. Όχι σαν μνημόσυνο.\nΤα όσα ακολουθούν ΔΕΝ ΑΦΟΡΟΥΝ ΤΗΝ ΠΛΕΙΟΨΗΦΙΑ ΤΩΝ ΕΛΛΗΝΩΝ ΓΙΑΤΡΩΝ. Αφορούν όμως ΕΝΑ ΜΕΓΑΛΟ ΜΕΡΟΣ ΤΟΥΣ. Ένα κομμάτι των γιατρών που ΑΣΚΕΙ ΣΥΣΤΗΜΑΤΙΚΗ ΒΙΑ ΑΠΕΝΑΝΤΙ ΣΤΟΥΣ ΑΣΘΕΝΕΙΣ, σε πολλαπλά επίπεδα, με ολέθριες συνέπειες.\nPosted by Μαύρος Γάτος 7 comments\nΑς ήσουν κοντά μας, κι εσύ και τόσοι άλλοι αδικοχα...


Πρώτο Trailer Από Το Θρίλερ Τρόμου "The Cursed" - Cinemode.gr\nHome»Trailers Ταινιών»Πρώτο Trailer Από Το Θρίλερ Τρόμου “The Cursed”\nΠρώτο Trailer Από Το Θρίλερ Τρόμου “The Cursed”\nΑπό Cinemode 27/01/2022 Δεν υπάρχουν Σχόλια\nΗ LD Entertainment κυκλοφόρησε το πρώτο trailer από το “The Cursed”, το θρίλερ τρόμου του Sean Ellis. Το trailer φανερώνει ένα σκοτεινό και βίαιο θρίλερ εποχής, που εξελίσσεται σε ένα απομακρυσμένο χωρίο που τρομοκρατείται από την παρουσία μιας μεταφυσικής δύναμης.\n“Στα τέλη του 1800, ένας παθολόγος καταφθάνει σε ένα απομακρυσμένο χωριό στην εξοχή, για να ερευνήσει την επίθεση ενός άγριου ζώου. Εκεί όμως θα ανακαλύψει μια πιο σκοτεινή, κακόβουλη δύναμη που φαίνεται να ελέγχει το χωριό και τους ανθρώπους του. Μια νέα εκδοχή του θρύλου του λυκανθρώπου για το κοινό της σύγχρονης εποχής.”\nΣτη σκηνοθεσία βρίσκεται ο Sean Ellis (“Metro Manila”, “Anthropoid”), ο οποίος υπογράφει και το σενάριο. Πρωταγωνιστούν οι Boyd Holbrook (“Narcos”), Kelly Reilly (“Yellowstone”), Alistair Petrie, Roxane Duran, Nigel Betts, Stuart Bowman, Simon Kunz, Amelia Crouch, Max Mackintosh, Tommy Rodger, Áine Rose Daly, Millie Kiss, Tom Sweet.\nΤο “The Cursed” που αρχικά είχε τον τίτλο “Eight for Silver”, θα κυκλοφορήσει στα σινεμά του εξωτερικού στις 18 Φεβρουαρίου.


Ηλεκτροκινητήρας/ ηλεκτρικό μοτέρ/ ηλεκτρικός κινητήρας - Caroto.gr\nΚύρια σελίδα/ΛΕΞΙΚΟ ΑΥΤΟΚΙΝΗΤΟΥ/Η/Ηλεκτροκινητήρας/ ηλεκτρικό μοτέρ/ ηλεκτρικός κινητήρας\nΗλεκτροκινητήρας/ ηλεκτρικό μοτέρ/ ηλεκτρικός κινητήρας\nΠαρόλο που ο ηλεκτροκινητήρας είναι αυτός που κινεί ένα EV οι συζητήσεις για την ηλεκτροκίνηση αναλώνονται γύρω από τις μπαταρίες. Δικαιολογημένα, μιας και αυτές αποτελούν το στοιχείο που απαιτεί σημαντικές βελτιώσεις ως προς τον χρόνο φόρτισης και την προσφερόμενη αυτονομία. Ωστόσο, αυτό δε σημαίνει πως οι ηλεκτροκινητήρες δεν είναι εξίσου σημαντικοί.\nΜάλιστα, ο ηλεκτροκινητήρας έχει πολλά χαρίσματα και ένα από αυτά είναι η λειτουργία του ως γεννήτρια (με ανάστροφη πολικότητα). Και για όσους νομίζουν πως σε ένα υβριδικό ή ηλεκτρικό υπάρχουν δύο μοτέρ (για κίνηση και για παραγωγή ρεύματος), όχι, είναι το ηλεκτρικό που καταναλώνει ενέργεια για την κίνηση του οχήματος ή την ανακτά κατά την επιβράδυνση.\nΈνα άλλο θαυμάσιο προτέρημα του ηλεκτροκινητήρα είναι ο βαθμός απόδοσης του. Ένα συμβατικό μοτέρ εκμεταλλεύεται περίπου το 1/3 από την καύση του καυσίμου για την μετατροπή του σε ροπή και ισχύ. Η Toyota κατάφερε να φτιάξει ένα κινητήρα βενζίνης με απόδοση 40%. Ένα ηλεκτρικό μοτέρ έχει απόδοση πάνω από 90%.\nΣτα ηλεκτρικά αυτοκίνητα χρησιμοποιούνται κυρίως τρεις τύποι ηλεκτρικών μοτέρ. Οι επαγωγικοί ασύγχρονοι δίχως ψήκτρες (Tesla Model S, Mercedes EQC, Audi E-Tron κ.α.), οι ασύγχρονοι με εξωτερικές ψήκτρες (Renault Zoe κ.α.) και οι σύγχρονοι μόνιμου μαγνήτη (π.χ. Nissan Leaf, Tesla Model 3, BMW i3, Audi e-Tron). Ο τελευταίος τύπος είναι ο δημοφιλέστερος για ένα EV.\nΟι επαγωγικοί κινητήρες ικανοποιούν περισσότερο τις απαιτήσεις για υψηλή ισχύ και για αυτό προτιμώνται στα μεγαλύτερα και βαρύτερα αυτοκίνητα. Επίσης είναι και κατασκευαστικά φτηνότεροι. Αν και υπάρχουν εξαιρέσεις (όπως η Jaguar i-Pace με σύγχρονα μοτέρ μόνιμου μαγνήτη), χαρακτηριστικό είναι πως το Tesla Model S έχει ασύγχρονο μοτέρ, ενώ το Model 3 σύγχρονο. O τελευταίος έχει το πλεονέκτημα του ευκολότερου ελέγχου, είναι πιο κόμπακτ και ελαφρύτερος και πιο εύκολος στην ψύξη. Φυσικά σε κάθε περίπτωση μεγάλη σημασία λαμβάνουν τα ηλεκτρονικά ισχύος (PEM ή Power Electronics Module) που μετασχηματίζουν το συνεχές ρεύμα (DC) της μπαταρίας σε εναλλασσόμενο (AC).\nΥπάρχουν αρκετές ομοιότητες ανάμεσα σε έναν μόνιμου μαγνήτη και σε έναν επαγωγικό. Και στους δύο υπάρχει ένας στάτορας με περιελίξεις γύρω από το κυλινδρικό κέλυφος με ένα ρότορα να περιστρέφεται στο μέσο. Σε έναν μόνιμου μαγνήτη ηλεκτροκινητήρα ο ρότορας αποτελείται από ισχυρούς μαγνήτες νεοδυμίου καθιστώντας μη αναγκαία την περιέλιξη χαλκού (στον ρότορα).\nΤι είναι ο σύγχρονος ηλεκτροκινητήρας; Είναι ένας AC ρεύματος ηλεκτροκινητήρας στον οποίο η περιστροφή του ρότορα προηγείται της συχνότητας του ρεύματος και λειτουργεί ομαλά μόνο στην συχνότητα του ημιτονοειδούς ρεύματος πετυχαίνοντας σταθερή ταχύτητα από μηδενικό έως πλήρες φορτίο. Προσφέρουν μεγάλο έλεγχο στην ταχύτητα του άξονα τους.\nΜε πιο απλά λόγια: Όταν οι ηλεκτρομαγνήτες του στάτορα ενεργοποιούνται διαδοχικά από έναν ελεγκτή, ένα μαγνητικό πεδίο περιστρέφεται γύρω από το ρότορα. Τα μαγνητικά πεδία του ρότορα προσπαθούν να πιάσουν το περιστρεφόμενο μαγνητικό πεδίο και συγχρονίζονται στην ίδια φάση με τον ρότορα να περιστρέφεται. Η διέγερσή τους τροφοδοτείται με συνεχές ρεύμα, ενώ υπάρχει σταθερή σχέση ανάμεσα στην περιστροφική ταχύτητα του ρότορα και της συχνότητας του ρεύματος.\nΣτους άλλους δύο ασύγχρονους (ή επαγωγικούς όπως ονομάζονται) τύπους ηλεκτροκινητήρα τόσο ο στάτορας όσο και ο ρότορας ενσωματώνουν αυλακώσεις με τύλιγμα και περιελίξεις δίχως μόνιμους μαγνήτες, αντίστοιχα. Σε ένα ασύγχρονο μοτέρ, το επαγωγικό μαγνητικό πεδίο παράγει συχνότητα που προηγείται τις περιστροφής του ρότορα. Η διέγερσή τους τροφοδοτείται με εναλλασσόμενο ρεύμα, ενώ η συχνότητα ρεύματος είναι ανεξάρτητη της ταχύτητας περιστροφής του κινητήρα. Σε κάθε περίπτωση η λειτουργία των ηλεκτροκινητήρων είναι αναστρέψιμη και έτσι μπορούν να λειτουργούν και ως γεννήτριες φορτίζοντας την μπαταρία.\nηλεκτρικό μοτέρ ηλεκτρικός κινητήρας ηλεκτροκινητήρας


Προμηθέας-Άρης 86-65 | SDNA\n3 Οκτωβρίου 2018, 18:00\n3 Οκτωβρίου 2018, 19:44\nΤελευταία ανανέωση: 3 Οκτωβρίου 2018, 21:26\nΉταν το ντέρμπι της φάσης των "16" του Κυπέλλου Ελλάδος, αλλά μόνο στο χαρτιά όπως αποδείχθηκε μέσα στο παρκέ. Ο Προμηθέας διέλυσε τον Άρη με 86-65, σε μία βραδιά όπου οι Πατρινοί επιβεβαίωσαν ότι έχουν υψηλούς στόχους, ενώ από την άλλη οι "κίτρινοι" βίωσαν μία... μαύρη σελίδα στην ιστορία τους, μιας και βρέθηκαν ακόμα και στο -27 (86-59).\nΟ Προμηθέας από το πρώτο δεκάλεπτο έδειξε ότι είναι το «αφεντικό» στον αγώνα, όταν και προηγήθηκε με 15 πόντους. Η αντίδραση του Άρη ήρθε στην συνέχεια αλλά δεν ήταν ικανή για την ανατροπή, ενώ στο δεύτερο ημίχρονο οι Πατρινοί δεν… ενοχλήθηκαν σε κανένα σημείο από τους «κίτρινους» και έφτασαν εύκολα στο τελικό 86-65.\nΟ Προμηθέας πάτησε… γκάζι με την έναρξη του αγώνα, κυριάρχησε στο παρκέ και «ισοπέδωσε» τον Άρη ο οποίος δεν μπορούσε να αντιδράσει σε άμυνα και επίθεση. Οι Πατρινοί προηγήθηκαν με 8-0 και με 17-2 μετά από 4 λεπτά και 30 δευτερόλεπτα αγώνα, χτυπώντας έξω από τα 6.75, με κορυφαίο τον Μπράουν.\nΗ είσοδος του Βεργίνη (είχε εννέα πόντους στην πρώτη περίοδο) άλλαξε την ροή του αγώνα για τον Άρη, ο οποίος αρχικά βρήκε σκορ από τον έμπειρο γκαρντ, ενώ προσπάθησε να βελτιωθεί και αμυντικά.\nΟι «κίτρινοι» λοιπόν έκαναν ένα σερί 9-0 και μείωσαν σε 21-15 στο 8΄και 30΄΄ με την πρώτη περίοδο να τελειώνει 26-19 για τον Προμηθέα ο οποίος παρά την αντεπίθεση του Άρη διατήρησε μία διαφορά ασφαλείας.\nΟι παίκτες του Αγγέλου συνέχισαν με τον ίδιο ρυθμό και κατάφεραν να μειώσουν μέχρι και τους πέντε πόντους (28-23) στο 12ο λεπτό, δείχνοντας ότι έχουν επιστρέψει για τα… καλά στην διεκδίκηση της πρόκρισης.\nΟ Προμηθέας βρήκε και πάλι την καλή επιθετική λειτουργία του πρώτου δεκαλέπτου και προηγήθηκε εκ νέου με 38-28 στο 14ο λεπτό και με 11 (42-31) στο 17΄και 20΄΄. Με κορυφαίο τον Σαλούστρο στο συγκεκριμένο διάστημα, οι Πατρινοί έκλεισαν το πρώτο ημίχρονο στο +11 (47-36).\nΣτο τρίτο δεκάλεπτο ο Προμηθέας παρά την αστοχία των παικτών του διατήρησε την διαφορά άνω των δέκα πόντων, μιας και ο Άρης ήταν επίσης άστοχος και με πολλά λάθη, παρότι οι «κίτρινοι» πήραν αρκετά επιθετικά ριμπάουντ, έχοντας… δεύτερες επιθέσεις. Στο 24ο το σκορ ήταν 52-42, ο Άρης μείωσε μέχρι τους 8 πριν ο Προμηθέας καταφέρει να στείλει την διαφορά στο +14 (61-47) με την λήξη της τρίτης περιόδου, έχοντας ένα καλό… μαξιλαράκι για τα τελευταία δέκα λεπτά και την πρόκριση.\nΣτο τέταρτο δεκάλεπτο θα περίμενε κανείς την αντίδραση του Άρη, αλλά αυτή δεν ήρθε ποτέ. Αντίθετα ο Προμηθέας δεν συνάντησε κανένα πρόβλημα και μάλιστα έφτασε και στο +27 (86-59) στο 38ο λεπτό και ουσιαστικά κάπου εκεί... σταμάτησαν δίνοντας την δυνατότητας τους "κίτρινους" απλά να μειώσουν στο τελικό 86-65.\nΠρομηθέας (Γιατράς): Χαλ 2, Λίποβι 5, Γκίκας 16 (4), Τσαιρέλης 3, Γερομιχαλός 4, Κασελάκης 7 (1), Σαλούστρος 11 (1), Κατσίβελης 13 (1), Μέιερ 8 (2), Μπράουν 15 (1), Έλις 2, Παρκς.\nΆρης(Αγγέλου): Τζόουνς 6, Κάιζερ 4, Βεργίνης 15, Μποχωρίδης 10, Φλιώνης 1, Μπελ, Νταλό 2, Χρηστίδης 5 (1), Σλαφτσάκης 11, ΜακΓκί 3, Χάρις 5 (1), Αγγέλλου 3 (1).\nΠαπαθεοδώρου: «Είμαστε σε μέτριο επίπεδο ακόμα»\nΧρυσικόπουλος: «Κακή εμφάνιση, έχουμε πολλή δουλειά μπροστά μας»


/Απίστευτος θησαυρός από βινύλιο βρέθηκε στα σκουπίδια\nΡοή ΜΜΕ 19 Οκτωβρίου 2020 @Athens\nΕίναι άραγε η νοσταλγία για το βινύλιο τμήμα μιας γενικότερης επιστροφής στο «παρελθόν» που παρατηρείται τα τελευταία χρόνια; «Η λατρεία για το βινύλιο δεν πέθανε ποτέ», λένε όσοι γνωρίζουν. Αρκεί να σκεφτεί κάποιος πως στο «Χρηματιστήριο του βινυλίου» συλλεκτικοί δίσκοι πωλούνται έως και 1.500 ευρώ το κομμάτι. Τα εξώφυλλά τους - αληθινά έργα τέχνης σε ορισμένες περιπτώσεις - και ο ιδιαίτερος ήχος τους τα κράτησαν ψηλά ενώ άλλες μόδες έρχονταν και παρέρχονταν.\n«Είμαστε πολύ χαρούμενοι και περήφανοι για τη δημιουργία ενός τέτοιου χώρου στην Κατερίνη. Αυτοί οι δίσκοι είναι εκτός των άλλων ένα κομμάτι από την ιστορία της πόλης μας», λέει στα «ΝΕΑ» ο Παναγιώτης Τριανταφυλλίδης, υπεύθυνος της Δημοτικής Βιβλιοθήκης Κατερίνης, ο οποίος είχε από την πρώτη στιγμή την ευθύνη για την υλοποίηση της ιδέας. «Το δημοτικό ραδιόφωνο της Κατερίνης είναι το παλαιότερο δημοτικό ραδιόφωνο στην Ελλάδα, ιδρύθηκε τον Μάρτιο του 1987. Διέθετε κάθε δίσκο που χρειαζόταν για να βγει στον "αέρα" ένα πλήρες πρόγραμμα. Ετσι, όταν με εντολή του δημάρχου Κατερίνης Κώστα Κουκοδήμου πήγαμε στο αμαξοστάσιο για να δούμε τους δίσκους, βρήκαμε μια τεράστια ποικιλία: κλασική μουσική, τζαζ αλλά και ελληνικά λαϊκά τραγούδια - ήταν βινύλια που ξεκινούσαν από τη δεκαετία του 1970 και έφταναν μέχρι το 1995», συμπληρώνει ο κ. Τριανταφυλλίδης. «Την περίοδο που ανακαλύψαμε το αρχείο έτυχε να δημιουργούμε στον χώρο της Δημοτικής Βιβλιοθήκης ένα αναγνωστήριο. Εκεί, λοιπόν, βρήκαμε μια παλιά αποθήκη, την ανακαινίσαμε, τη διαμορφώσαμε κατάλληλα και τη μετατρέψαμε σε βινυλιοθήκη», λέει.\nΣτον χώρο τοποθετήθηκαν πικάπ κι ένα γραμμόφωνο που «διηγούνται» στους επισκέπτες την εξέλιξη της μουσικής: Οι νεότεροι μυούνται στο παρελθόν και οι γηραιότεροι «ταξιδεύουν» στις εποχές που η βελόνα γρατζούνιζε το βινύλιο για να ακουστούν οι αγαπημένες τους μελωδίες. «Στη βινυλιοθήκη έχουμε κι ένα ραδιόφωνο της δεκαετίας του 1940 που μας πρόσφερε ένας σημαντικός δωρητής, όταν ενημερώθηκε για τη δημιουργία της», λέει ο κ. Τριανταφυλλίδης. «Πρόκειται για τον Στέφανο Περβαινά, έναν αντιναύαρχο εν αποστρατεία που διατηρεί εξοχικό στην περιοχή μας και ο οποίος πριν από περίπου τρεις εβδομάδες μας έστειλε email ενημέρωνοντάς μας ότι δύναται να δωρίσει 2.500 βινύλια, σε πολύ καλή κατάσταση, κάποια δικά του και κάποια από τη συλλογή του πατέρα του. Οι διαδικασίες έτρεξαν γρήγορα και παραλάβαμε τους δίσκους με φορτηγό από την Αθήνα. Ετσι η βινυλιοθήκη εμπλουτίστηκε και με ακόμη παλαιότερους τίτλους, της δεκαετίας του '50».\nΣτις αρχές της δεκαετίας του '90, όταν οι δισκογραφικές εταιρείες άρχιζαν να θυσιάζουν το βινύλιο στον βωμό των τεχνολογικών εξελίξεων, ένας πυρήνας φανατικών συνέχιζε να συχνάζει στα δισκάδικα σε πείσμα των καιρών. Οπως έχει αναφέρει ο δημοσιογράφος και εραστής του βινυλίου Γιάννης Αλεξίου, τα πρώτα σημάδια ανάκαμψης εμφανίστηκαν παγκοσμίως γύρω στο 2008 ενώ το 2017 σε αρκετές χώρες του κόσμου, μεταξύ των οποίων και στην Ελλάδα, η παραγωγή τους είχε φτάσει σχεδόν στο επίπεδο της δεκαετίας του '80. Την ίδια εποχή στη χώρα μας λειτουργούσαν περισσότερες από 80 ανεξάρτητες δισκογραφικές εταιρείες που παρήγαγαν βινύλιο.\nΠιο συγκρατημένος εμφανίζεται ο Βασίλης Φωτεινός από τη Melting Records, μια δισκογραφική εταιρεία που μετρά σχεδόν επτά χρόνια ζωής και παράγει αποκλειστικά βινύλιο. Εχοντας καλλιτέχνες όπως οι moderator, hipkut, blue square, το βινύλιο, εξηγεί, «ταιριάζει περισσότερο στη μουσική μας. Το είδος ανέβηκε και λόγω της γενικότερης τάσης για επιστροφή στο vintage, όμως ήταν μια μόδα που μας βόλεψε γιατί μας άρεσαν πάντα οι δίσκοι βινυλίου», λέει. «Εχουμε δικαιωθεί για αυτήν μας την επιλογή, αλλά πρέπει να ξεκαθαρίσουμε ότι όποιος ασχολείται σήμερα με το βινύλιο δεν ποντάρει σε μεγάλα κέρδη. Βγάζουμε 500 - 1.000 κομμάτια. Οταν πρωτοανοίξαμε δεν είχαμε σχεδόν καθόλου πωλήσεις, είχαμε δώσει μόνο 30 κομμάτια σε ένα καλοκαίρι. Μεγάλη άνοδος έχει το βινύλιο τα τελευταία χρόνια όμως και πάλι η Ελλάδα είναι σχετικά πίσω. Σκεφτείτε ότι ακόμη και σήμερα οι περισσότερες πωλήσεις μας γίνονται στο εξωτερικό ή από τουρίστες που επισκέπτονται την Ελλάδα…».\nΕίναι δικηγόρος αλλά και φανατικός λάτρης του βινυλίου, συλλέκτης με περισσότερους από 3.500 δίσκους. Ο παλαιότερος 33 στροφών που διαθέτει ηχογραφήθηκε τη δεκαετία του '50 ενώ διαθέτει και δίσκους γραμμοφώνου, με ρεμπέτικα, που χρονολογούνται στη δεκαετία του '20. «Τα μάζεψα ένα - ένα. Τα περισσότερα στο Μοναστηράκι και τα Εξάρχεια - υπήρχε μια εποχή που δεν τα ήθελε κανείς», λέει γελώντας ο Αλέξανδρος Γεκίλης. Σήμερα τα πράγματα έχουν αλλάξει. «Σπάνιοι δίσκοι ή επανεκδόσεις με διαφορετική ενορχήστρωση όπως ο "Σταυρός του Νότου", ακόμη κι αν είναι πολύ μεταχειρισμένα, κοστίζουν 80 - 90 ευρώ ή και περισσότερο. Το ίδιο ισχύει για ροκ, ποπ και ίντιγκο της δεκαετίας του '90 που έβγαιναν σε περιορισμένα αντίτυπα, ουσιαστικά προορίζονταν αποκλειστικά για Djs, και οι τιμές τους σήμερα φτάνουν έως και 400 ευρώ». Ο κ. Γεκίλης ήταν από τους πρώτους που αγόρασαν cd «από την Αγγλία γύρω στο 1985. Δεν παίζουν πλέον, το cd είναι αναλώσιμα, ενώ το βινύλιο όσο χιλιοπαιγμένο, λερωμένο και σκονισμένο να είναι, με λίγη περιποίηση θα παίξει σαν καινούριο. Η μαγεία του», συνεχίζει, «έχει να κάνει με τον ασύγκριτο ήχο του αλλά και τη διαδικασία της επιλογής μέσα στα δισκάδικα - θα χαζέψεις μια επανέκδοση, μπορεί να αγοράσεις ακόμη και κάτι που το έχεις ήδη, απλώς επειδή έχει διαφορετικό εξώφυλλο. Η τεχνολογία είναι καλή ως εναλλακτική, όμως η συζήτηση "βινύλιο εναντίον cd" θυμίζει λίγο τη διαμάχη μεταξύ χαρτιού και ηλεκτρονικού μέσου. Είναι το ίδιο να διαβάσεις ένα βιβλίο πριν κοιμηθείς με το να διαβάσεις ένα ηλεκτρονικό αρχείο; Οχι βέβαια...».\nΠερισσότερα σε αυτή την κατηγορία: « Ο απόλυτος οδηγός για τα ανδρικά μπλουζάκια του καλοκαιριού Γεωργιάδης σε ΣΚΑΪ για σύλληψη 14χρονου: Έχω εμπιστοσύνη στη Δικαιοσύνη »


Ανασυγκρότηση: Φεβρουαρίου 2019\nΑναρτήθηκε από ΑΝΑΣΥΓΚΡΟΤΗΣΗ στις 20:40 Δεν υπάρχουν σχόλια:\nΕτικέτες εκμετάλλευση ανήλικων παιδιών, στρουθοκαμηλίζοντες\nΕΙΤΗΣΕΕ - οι αποφάσεις του ΔΣ ΕΔΟΕΑΠ δεν είναι σύννομες...\nΑμφισβητούν οι ιδιοκτήτες\nτων καναλιών τις αποφάσεις του ΕΔΟΕΑΠ\nΑκονίζουν τα μαχαίρια τους\nοι ιδιοκτήτες των καναλιών για τον ΕΔΟΕΑΠ.\nΟ εκπρόσωπος της ΕΙΤΗΣΕΕ με έγγραφό του, όπως καταγγέλθηκε από άλλα μέλη του ΔΣ δημόσια, προειδοποιεί πως όλες οι αποφάσεις της διοίκησης δεν είναι σύννομες! Άρα ούτε και αυτή της ηλεκτρονικής απογραφής των ασφαλισμένων.\nΤο κακό για τον ΕΔΟΕΑΠ είναι πως μαίνεται ο ενδοδιοικητικός πόλεμος ανάμεσα στους πρώην συμμάχους στη διοίκηση, τις παρατάξεις που πρόσκεινται στη ΝΔ, η οποία έχει διασπαστεί, και στον ΣΥΡΙΖΑ. Η αναλογιστική μελέτη για τον ΕΔΟΕΑΠ απαιτεί την πλήρη απογραφή των μελών –παλιών και νέων– του Ταμείου.\nΑναρτήθηκε από ΑΝΑΣΥΓΚΡΟΤΗΣΗ στις 11:58 Δεν υπάρχουν σχόλια:\nΑκούγεται… για αυτό και το μεταφέρουμε με κάθε επιφύλαξη ότι γνωστός Μητροπολίτης μεγάλου λιμανιού στηρίζει εκδοτική προσπάθεια που είναι στα σκαριά από πρώην στέλεχος της τηλεόρασης. Η εμπλοκή του Μητροπολίτη δεν είναι ξεκάθαρη, αφού δεν είναι σαφές ακόμη ο τρόπος με τον οποίο στηρίζει τη συγκεκριμένη εκδοτική πρωτοβουλία.\nΤο μόνο σίγουρο είναι ότι η εν λόγω προσπάθεια θα είναι αρκούντως αποκαλυπτική… Και ότι ο Μητροπολίτης δεν φημίζεται για τις προοδευτικές του θέσεις.\nΤέλος, άγνωστος ο ρόλος του ντόπιου εφοπλιστή στο εγχείρημα!\nΑναρτήθηκε από ΑΝΑΣΥΓΚΡΟΤΗΣΗ στις 10:43 Δεν υπάρχουν σχόλια:\nΕτικέτες αποκαλυπτική εφημερίδα, εφοπλιστής, μητροπολίτης\n"Ξέχασαν" την ΕΤΗΠΤΑ\nτα αδελφά σωματεία, αλλά θα επανέλθουμε...\nΕΝΩΣΗ ΣΥΝΤΑΚΤΩΝ ΗΜΕΡΗΣΙΩΝ ΕΦΗΜΕΡΙΔΩΝ\nΠΕΛΛΟΠΟΝΗΣΟΥ ΗΠΕΙΡΟΥ ΝΗΣΩΝ\nΘΕΣΣΑΛΙΑΣ ΣΤ. ΕΛΛΑΔΟΣ ΕΥΒΟΙΑΣ\nΑναρτήθηκε από ΑΝΑΣΥΓΚΡΟΤΗΣΗ στις 22:17 1 σχόλιο:\nΕτικέτες αγγελιόσημο, Ενώσεις στον Τύπο, ΕΦΚΑ\nΠροφανώς απουσίαζαν οι επαγγελματίες δημοσιογράφοι της\n...κοινώς το έκανε "γαργάρα"\nΘα ήταν λίγο δύσκολο η Καθημερινή να βάλει το θέμα #Νικος_Γεωργιάδης στην 1η της σελίδα από τη στιγμή που δεν έχει ούτε λέξη και στις μέσα σελίδες...\nΕτικέτες ασέλγεια σε ανήλικους, Η Καθημερινή, Νίκος Γεωργιάδης\nΑναρτήθηκε από ΑΝΑΣΥΓΚΡΟΤΗΣΗ στις 19:36 3 σχόλια:\nΊσα βάρκα ίσα νερά στο ΑΠΕ\nΤον προϋπολογισμό του ΑΠΕ για το 2019 ενέκρινε ο υπουργός Ψηφιακής Πολιτικής Νίκος Παππάς. Τα έσοδα εκτιμώνται σε 9.050.000 ευρώ και τα έξοδα σε 9.049.900 ευρώ. Οι πωλήσεις του ΑΠΕ ανέρχονται σε 1.850.000 ευρώ και οι επιχορηγήσεις από τον κρατικό προϋπολογισμό σε 7.200.000 ευρώ. Όσον αφορά τα έξοδα, οι αμοιβές και τα έξοδα προσωπικού υπολογίζονται σε 5.485.000 ευρώ και οι εργοδοτικές εισφορές σε 1.445.000 ευρώ.\nΑπόφαση ΕΣΡ: Σταματάει\nγια 3 μέρες η εκπομπή της Ζ. Κουτσελίνη\nΣταματάει η μετάδοση της εκπομπής “Αλήθειες με τη Ζίνα” στο Star, ύστερα από απόφαση του ΕΣΡ. Η εκπομπή δεν θα μεταδοθεί το τριήμερο 19-21 Μαρτίου εξαιτίας του τρόπου με τον οποίο παρουσίασε τη δολοφονία της Ελένης Τοπαλούδη. Επίσης το ΕΣΡ επέβαλε στην εταιρεία Νέα Τηλεόραση ΑΕ, ιδιοκτήτρια εταιρεία του Star πρόστιμο συνολικού ύψους 100.000 ευρώ.\nΟι αλλαγές στην Άργος ΑΕ\nΜετοχικές ανακατατάξεις στο πρακτορείο διανομής Τύπου «Άργος», και ενώ είναι σε εξέλιξη η έρευνα της Επιτροπής Ανταγωνισμού. Με ποσοστό κοντά στο 33% βρίσκεται η Νίκη Εκδοτική των αδελφών Σμυρνιωτάκη, η οποία και απέκτησε μετοχές που αντιστοιχούν στο 18% της Άργος ΑΕ από την εταιρεία Πρώτο Θέμα ΑΕ και το 14,8% από τις μετοχές που κατείχε ο Βαγγέλης Μαρινάκης.\nΠρόστιμο 120.000 ευρώ\nγια εκπομπή του Μ. Φουρθιώτη\nΠρόστιμο 120.000 ευρώ στην εκπομπή “Αποκαλυπτικά” που εξέπεμπε από το Epsilon, για παράβαση που συνέβη το 2016. Το πρόστιμο που επιβλήθηκε στην Ραδιοτηλεοπτική με βάση τη συμφωνία Ι. Σαββίδη- Φ. Βρυώνη θα καταβληθεί από τον δεύτερο μέτοχο.\nΣυνεχίζονται κανονικά τα γυρίσματα των σειρών του Open. Ο τηλεοπτικός σταθμός την προηγούμενη βδομάδα κατέβαλε μια υψηλή δόση προς την εταιρεία που έχει την παραγωγή των σειρών «Πρίγκιπας της Φωτιάς», «Ελεύθερη σχέση» και «Για Πάντα Παιδιά». Ο τηλεοπτικός σταθμός λίαν συντόμως θα καταβάλει μία ακόμη δόση, όταν είναι γνωστό πως άλλες τηλεοπτικές εταιρείες πληρώνουν στο τέλος της σεζόν. Ο παραγωγός που έχει αναλάβει τις σειρές του Open έχει παράλληλα και την παραγωγή της σειράς η «Ζωή εν ταφώ» στην ΕΡΤ. Η σειρά μεταδίδεται ταυτόχρονα με την ολοκλήρωση των γυρισμάτων της και το μοντάζ. Το πλήθος των συνεργατών των τεσσάρων προγραμμάτων δημιουργεί μια αναπόφευκτη πίεση, ενώ υπάρχουν και παράπονα από τους συντελεστές της παραγωγής της ΕΡΤ. Όμως και η ΕΡΤ φροντίζει για άμεσες πληρωμές επί των επεισοδίων που έχουν μεταδοθεί.\nΣκέψεις για μετακόμιση του ΣΚΑΪ\nΣκέψεις στο Φάληρο για ενδεχόμενη μετακόμιση του Ομίλου ΣΚΑΪ. Ο σταθμός πλέον έχει διευρυμένες ανάγκες, οι οποίες δεν μπορούν να καλυφθούν από το κτίριο της Εθνάρχου Μακαρίου. Οι τελικές αποφάσεις δεν έχουν ληφθεί και η απόφαση θα είναι συνάρτηση αρκετών παραγόντων.\nΕτικέτες ΜΜΕ διάφορα - 27/2/19\nΗ απόκρυψη ειδήσεων και ο εξευτελισμός της δημοσιογραφίας...\nΗ είδηση είναι ότι ένας πρώην βουλευτής της ΝΔ, ο Νίκος Γεωργιάδης, καταδικάστηκε σε ποινή φυλάκισης 28 μηνών με αναστολή από το Τριμελές Πλημμελειοδικείο για υπόθεση κυκλώματος παιδεραστίας που είχε αποκαλυφθεί πριν εννέα χρόνια στη Μολδαβία…\nΑυτή λοιπόν η είδηση δεν μεταδόθηκε από κάποια αδειοδοτημένα πανελλαδικά κανάλια, καθώς και από αρκετές ιστοσελίδες του Διαδικτύου. Κύριο χαρακτηριστικό όλων αυτών ότι διάκεινται φιλικά στη ΝΔ. Και το ερώτημα είναι απλό: θεωρούν ότι κρύβοντας την είδηση για την καταδίκη του πρώην βουλευτή δεν κάνουν ζημιά στη Νέα Δημοκρατία; Αλήθεια ποιοι μικρόνοες το σκέφτηκαν; Αναρωτήθηκαν μήπως προκαλέσουν τα αντίθετα αποτελέσματα από τα επιδιωκόμενα;\nΔυστυχώς όμως το πρόβλημα δεν είναι της ΝΔ, ας εμφανίστηκαν βουλευτές και στελέχη του κόμματος στα Δικαστήρια… Δύσκολα θα πειστεί κάποιος ότι η αξιωματική αντιπολίτευση και η ηγεσία της είναι προστάτες παιδεραστών ή σχετικών κυκλωμάτων!\nΤο πρόβλημα είναι των ΜΜΕ και των δημοσιογράφων, που για άλλη μια φορά εξευτελίζονται αποκρύπτοντας την είδηση ή ακόμα χειρότερα όταν ξεκατινιάζονται στα σόσιαλ μίντια για το αν είναι σημαντικότερη είδηση ο Νίκος Γεωργιάδης ή ο Παύλος Πολάκης! Αδιαφορούν για την ενημέρωση των πολιτών! Το μόνο που τους νοιάζει είναι τα κόμματά τους! Ξεφτίλα!...\nΑναρτήθηκε από ΑΝΑΣΥΓΚΡΟΤΗΣΗ στις 15:00 Δεν υπάρχουν σχόλια:\nΕτικέτες ασέλγεια σε ανήλικους, δημοσιογράφοι, Νίκος Γεωργιάδης\nΣυνεχίστηκαν και εχθές οι απολύσεις στο “ΘΕΜΑ” με τη διεύθυνση της εφημερίδας να “ξηλώνει” δημοσιογράφους υπουργείων (ενν. διαπιστευμένους). Συγκεκριμένα εχθές κοινοποιήθηκε η απόλυση σε δημοσιογράφο που εργαζόταν από την πρώτη ημέρα της έκδοσης της εφημερίδας και ανήκε κατά κάποιον τρόπο στην παλιά φουρνιά του Θέμου Αναστασιάδη.\nΣημειώνεται ότι οι απολύσεις ξεκίνησαν προχθές και συνολικά έχουν απομακρυνθεί ήδη τέσσερις δημοσιογράφοι (εδώ).\nΑναρτήθηκε από ΑΝΑΣΥΓΚΡΟΤΗΣΗ στις 14:08 Δεν υπάρχουν σχόλια:\nΕτικέτες απολύσεις, Πρώτο Θέμα\n@ Απόλυτη δικαίωση για το “Documento” η καταδίκη Νίκου Γεωργιάδη για ασέλγεια εις βάρος ανηλίκων. Μοναδικό φαινόμενο ανώτατα στελέχη συντηρητικού-φιλελεύθερου κόμματος (Άννα Μισέλ Ασημακοπούλου - Κωνσταντίνος Κυρανάκης) να βρίσκονται στο δικαστήριο.\n@ Στην Ευρώπη τέτοια φαινόμενα δεν είναι ανεκτά.\n@ Πως θα τους προστατεύσουν οι φίλοι τους επιχειρηματίες στα media;\n@ Αν θέλουν να κάνουν καλό reality στον ΣΚΑΪ, μπορούν να το δοκιμάσουν με τη νέα εκπομπή Χατζή -Καμπουράκη. Πελοπόννησος εναντίον Κρήτης με τις ντοπιολαλιές τους. Φθηνότερα από τον Ακτσούν, σίγουρα.\n@ Μαθαίνουμε για αλλαγές σε ανώτατο πεδίο σε ραδιοφωνικό σταθμό.\n@ Μόλις 300.000 ευρώ είναι η δαπάνη της ΕΡΤ για ραδιοφωνικό πρόγραμμα και κοντά στα 60 εκατ. ευρώ για τηλεοπτικό. Πως να μην δυσανασχετεί ο Δημήτρης Παπαδημητρίου, αρμόδιος για τα ραδιοφωνικά προγράμματα της ΕΡΤ;\n@ Οι “Γέφυρες” γκρεμίζονται αυτή την εποχή, λόγω κακοκαιρίας. Προσοχή στην κυβέρνηση.\n@ Στον Alpha με αγωνία περιμένουν την επόμενη μέρα. Τα δύσκολα προς το παρόν είναι στο ΕΣΡ.\n@ Τεράστια η ευθύνη των ιδιωτικών τηλεοπτικών σταθμών και των sites με την δήθεν ενημέρωση περί κακοκαιρίας.\n@ Πρέπει επιτέλους να πάρει πρωτοβουλίες και η ΕΜΥ να εξηγήσει ποιοι είναι επιστήμονες και ποιοι υποψήφιοι βουλευτές.\n@ Φωνάζουν στους διαδρόμους της ΕΡΤ, στελέχη της εταιρείας πως το ΠΑΣΟΚ επιστρέφει και αναφέρονται στη μετεκλογική συνεργασία με τη ΝΔ, που πιστεύει πως θα κερδίσει τις εκλογές.\n@ Κοινώς ονειρεύονται ξανά τη ΝΕΡΙΤ. Ορισμένοι εξ αυτών υπονομεύουν καθημερινά τις πρωτοβουλίες της διοίκησης για την ενίσχυση του προγράμματος σε τηλεόραση και στο ραδιόφωνο, εκεί όπου είναι και ελάχιστα τα χρήματα.\n@ Αν δεν ξέρουν πως να λειτουργήσουν το ΕΡΤ Sports ας το δηλώσουν και ας προσλάβει η ΕΡΤ κάποιον που θα γνωρίζει.\n@ Πρόεδρος δικαστηρίου σε πολύκροτη υπόθεση για την ΕΡΤ δεν γνώριζε βασικά στοιχεία του κατηγορητηρίου. Τρία πορίσματα ελεγκτών δημόσιας διοίκησης έχουν συνταχθεί και ολόκληρο παραπεμπτικό βούλευμα. Σελίδες επί σελίδων μετά από πολύμηνες έρευνες.\n@ Εταιρεία που τελεί υπό εκκαθάριση, οι ιδιοκτήτες της οποίας είναι κατηγορούμενοι, καταθέτει αγωγή σε βάρος του μάρτυρα κατηγορίας και την ίδια ώρα μέσω άλλης εταιρείας εισπράττει χρήματα από την ΕΡΤ για σειρά που γυρίζει.\n@ Δεν θέλουν οι δυνάμεις της ΝΕΡΙΤ, να πάει καλά το ΕΡΤ Sports και το παλεύουν όπως μπορούν. (Για να παραδώσουν το Ραδιομέγαρο στον Κυριάκο, όπως πιστεύουν).\n@ Ενώ η ΕΡΤ πληρώνει το μεγαλύτερο μέρος του ελληνικού αθλητισμού, να βάλει σε σειρά τις μεταδόσεις κατά τη διάρκεια του Σαββατοκύριακου, οι οποίες διαχέονται στα άλλα τρια κανάλια της ΕΡΤ, αντί να μεταδίδονται από εκπομπή που θα κάνει συνδέσεις με τα γήπεδα, ή αποκλειστικά μέσω Internet.\n@ Αν δεν τραβήξουν αυτιά τώρα, θα χαθεί το στοίχημα της ΕΡΤ Sports. Και υπάρχουν πολλά παιδιά της ΝΕΡΙΤ, που το θέλουν.\nΕτικέτες αιχμές 27/2/19\nΑναρτήθηκε από ΑΝΑΣΥΓΚΡΟΤΗΣΗ στις 23:47 Δεν υπάρχουν σχόλια:\nΠεριπλάνηση στον κόσμο της πεζογραφίας και της ποίησης\nΨηφιδωτό λέξεων, καθημερινά,\nαπό γνωστούς ηθοποιούς στην ΕΡΤ\nΜία περιπλάνηση στον κόσμο της πεζογραφίας και της ποίησης, με τις φωνές εκλεκτών ηθοποιών του θεάτρου, προσφέρει στους ακροατές του το Δεύτερο Πρόγραμμα της Ελληνικής Ραδιοφωνίας, Δευτέρα με Παρασκευή στις 11 το πρωί και σε επανάληψη στις 18.00. Οι ηθοποιοί, ανταποκρινόμενοι με αγάπη στην πρόσκληση της δημόσιας ραδιοφωνίας, αποδίδουν είτε ένα σύντομο απόσπασμα από ένα λογοτεχνικό έργο της επιλογής τους είτε ένα αγαπημένο ποίημά τους. Πολύτιμο υλικό καταγραφής, που στη συνέχεια θα εμπλουτίσει το αρχείο της ΕΡΤ με βασικούς εκπροσώπους της σύγχρονης θεατρικής δράσης.\nΣτο αφιέρωμα συμμετέχουν κατά αλφαβητική σειρά οι: Μυρτώ Αλικάκη, Ορφέας Αυγουστίδης, Κάτια Γέρου, Στεφανία Γουλιώτη, Πυγμαλίων Δαδακαρίδης, Ευγενία Δημητροπούλου, Μαρία Κίτσου, Δημήτρης Λάλος, Όλια Λαζαρίδου (φωτογραφία), Κατερίνα Λέχου, Δημήτρης Λιγνάδης, Χρήστος Λούλης, Στέλιος Μάινας, Μάξιμος Μουμούρης, Μέμος Μπεγνής, Αλέξανδρος Μπουρδούμης, Γωγώ Μπρέμπου, Λένα Παπαληγούρα, Ιωάννα Παππά, Βάνα Πεφάνη, Γιώργος Πυρπασόπουλος, Γεράσιμος Σκιαδαρέσης, Γιάννης Στάνκογλου, Γιώτα Φέστα, Λυδία Φωτοπούλου, Δήμητρα Χατούπη, Αιμίλιος Χειλάκης, Νίκος Ψαρράς (...)\nΓΙΑ ΠΕΡΙΣΣΟΤΕΡΑ ΣΥΝΕΧΙΣΤΕ ΕΔΩ\nΑναρτήθηκε από ΑΝΑΣΥΓΚΡΟΤΗΣΗ στις 20:45 Δεν υπάρχουν σχόλια:\nΕτικέτες Δεύτερο Πρόγραμμα Ελληνικής Ραδιοφωνίας, ΕΡΤ\nΕτικέτες ελεγκτές, Επιτροπή Ανταγωνισμού, πρακτορείο διανομής Τύπου "Αργος"\nΑναρτήθηκε από ΑΝΑΣΥΓΚΡΟΤΗΣΗ στις 11:29 Δεν υπάρχουν σχόλια:\nΔεν προχωράει η... ενίσχυση των ταμείων τους!\nη επίσημη διαπραγμάτευση\nμεταξύ ΕΣΗΕΑ και ΕΙΗΕΑ\nΠαγώνει…η επίσημη διαπραγμάτευση μεταξύ ΕΣΗΕΑ και ΕΙΗΕΑ για τη στήριξη του έντυπου Τύπου, μετά τις μεγάλες αντιδράσεις που προκλήθηκαν από τη δημοσίευση του non paper των εκδοτών. Η πλειοψηφία στο ΔΣ της ΕΣΗΕΑ δήλωσε πως δεν υπάρχει καμιά συμφωνία με τους εκδότες και δεν συμφωνεί με τα αιτήματά τους.\nΥπάρχει και άλλο έγγραφο θέσεων, το οποίο συζητήθηκε στην ΠΟΕΣΥ και απηχεί τις θέσεις των συνδικαλιστών. Ούτε σε αυτό τίθεται ως απαίτηση από τους εκδότες η υπογραφή συλλογικής σύμβασης εργασίας προκειμένου να συμφωνήσουν με τα μέτρα στήριξης της κυβέρνησης οι δημοσιογράφοι.\nΜετά από αυτές τις εξελίξεις, το μπαλάκι για την ενίσχυση του Τύπου επέστρεψε στην κυβέρνηση και τα αρμόδια υπουργεία Οικονομικών και Ψηφιακής Πολιτικής, τα οποία θα καλέσουν σε διαβούλευση επί της πρότασης μέτρων στήριξης του Τύπου.\nΑναρτήθηκε από ΑΝΑΣΥΓΚΡΟΤΗΣΗ στις 10:05 1 σχόλιο:\nΕτικέτες ΕΙΗΕΑ, ενίσχυση του Τύπου, ΕΣΗΕΑ\n«Πλιάτσικο» στις αποζημιώσεις\n«Πλιάτσικο» στις αποζημιώσεις των εργαζομένων του ΔΟΛ ετοιμάζονται να κάνουν οι τράπεζες, οι οποίες μέσω του Ειδικού Διαχειριστή του ΔΟΛ (Grant Thornton και Δικηγορική Εταιρεία Ανδρέας Αγγελίδης και Συνεργάτες), διαμηνύουν πλέον ανοιχτά ότι θα κάνουν ανακοπές στον πίνακα κατάταξης των αναγγελθέντων δανειστών που έκρινε εκτελεστό η ειδική εισηγήτρια του Πρωτοδικείου Αθηνών, κ. Νίκη Αστερή.\nΜάλιστα, οι τράπεζες αναγγέλλουν απροκάλυπτα ότι θα κάνουν ανακοπή στον πίνακα με τις αποζημιώσεις απόλυσης των εργαζομένων, που επιδίκασαν τα δικαστήρια το περασμένο καλοκαίρι – φθινόπωρο με αλλεπάλληλες αποφάσεις τους, οι οποίες ωστόσο έχουν τελεσιδικήσει, καθώς ο Ειδικός Διαχειριστής δεν τις προσέβαλε μέσα στις προβλεπόμενες προθεσμίες (δεν άσκησε εφέσεις).\nΠρόκειται για τις ίδιες τράπεζες, που στις αρχές του 2017 επιχείρησαν με συνοπτικές διαδικασίες να στραγγαλίσουν τον ΔΟΛ, αρνούμενες να εκχωρήσουν μέρος των καθημερινών εισπράξεων από τις πωλήσεις των εφημερίδων του Οργανισμού, για τη στοιχειώδη λειτουργία του και εντέλει για τη διατήρηση της αξίας του, μέχρι την πώλησή του! Ωστόσο, τελικά υποχρεώθηκαν να απελευθερώσουν το λογαριασμό του ΔΟΛ, έπειτα από τις αποφάσεις της Δικαιοσύνης, στην οποία προσέφυγαν οι εργαζόμενοι.\nΠροφανώς, οι τραπεζίτες “ξεχνούν”, ότι οι εργαζόμενοι ήταν εκείνοι που με την απλήρωτη εργασία τους κράτησαν στη ζωή τον ΔΟΛ και την πολύχρονη ιστορία του, διατηρώντας έτσι και την αξία των πιο πολύτιμων περιουσιακών στοιχείων του, τα οποία στη συνέχεια οι τράπεζες πούλησαν πετυχαίνοντας το μεγαλύτερο δυνατό τίμημα (άνω των 27 εκατ. ευρώ).\nΕάν οι εργαζόμενοι υποχωρούσαν, όπως πίεζαν παρασκηνιακά κυβερνητικά και τραπεζικά στελέχη, καθώς και άλλα «κοράκια» των ΜΜΕ, οι τράπεζες θα εκποιούσαν απλά τους τίτλους του ΔΟΛ (“Το Βήμα”, “Τα Νέα”, το “in.gr”, τα περιοδικά κ.λ.π) στον Σαββίδη ή τον Μελισσανίδη, έναντι πινακίου φακής (μόλις 10 εκατ. ευρώ, προέβλεπε η σχετική αποτίμηση της Grant Thornton).\nΚυρίως, η διοίκηση της Alpha Bank, όφειλε, έστω και τώρα, να αναγνωρίσει τη σημαντικότατη συμβολή των εργαζομένων στη διατήρηση (και ενίσχυση) της αξίας όλων των περιουσιακών στοιχείων του ΔΟΛ. Σε διαφορετική περίπτωση, αν δηλαδή τα ΜΜΕ του ΔΟΛ αφήνονταν στην τύχη τους, το περιουσιακό της στοιχείο θα είχε απαξιωθεί, κάτι που θα οδηγούσε σε ένα νέο μεγάλο σκάνδαλο.\nΤο πρώτο, είχε ήδη συντελεστεί… Υπενθυμίζεται, ότι ο Σταύρος Ψυχάρης έγινε εκδότης και κυρίαρχος του ΔΟΛ, χάρη σε μια σειρά από ελεγχόμενες ήδη από την Ελληνική Δικαιοσύνη αποφάσεις της Alpha Bank και της προηγούμενης διοίκησής της. Η «σύμπραξη» Ψυχάρη και Alpha Bank, λοιπόν, ήταν αυτή που οδήγησε τον ΔΟΛ σε χρεοκοπία και τους εργαζόμενους του Οργανισμού στο να χάσουν όλα τα δικαιώματά τους. Βέβαια, για τους εργαζόμενους το κεφάλαιο αυτό παραμένει ανοιχτό, μέχρι την οριστική εκδίκαση της υπόθεσης από τη Δικαιοσύνη, στην οποία προτίθενται να παρέμβουν προσκομίζοντας στοιχεία.\nΤα “φάουλ” της Ειδικής Διαχείρισης του ΔΟΛ\nΠέραν όλων αυτών, κάποιοι “ξεχνούν” ότι την άνοιξη του 2017, η εντολή του Δικαστηρίου προς τον Ειδικό Διαχειριστή, ήταν όχι απλά να διατηρήσει τον ΔΟΛ σε λειτουργία, αλλά και να τον πουλήσει σε λειτουργία, επειδή μόνον έτσι θα μπορούσε να εισπραχθεί το μεγαλύτερο δυνατό τίμημα κατά την πώληση του Οργανισμού. Η εντολή αυτή δεν θα είχε κανένα αποτέλεσμα δίχως την ενεργό συμμετοχή του απλήρωτου προσωπικού του. Έτσι, κατέστη υποχρεωτική η διάσωση των θέσεων εργασίας κατά το χρονικό διάστημα υπαγωγής του ΔΟΛ σε ειδική διαχείριση και για το διάστημα που διήρκεσε αυτή.\nΌμως, οι τράπεζες σήμερα θέλουν να ξεχαστεί, πως ακόμα και σε αυτήν την πλέον κρίσιμη περίοδο, επιχείρησαν να τορπιλίσουν την ολοκλήρωση της πώλησης του ΔΟΛ εν λειτουργία, διακόπτοντας τη χρηματοδότηση του Ειδικού Διαχειριστή, ο οποίος αφού “ξόδεψε” περίπου 1,8 εκατ. ευρώ, ξαφνικά σταμάτησε να πληρώνει τους εργαζόμενους. Κάποιοι, ήλπιζαν ότι οι απλήρωτοι εργαζόμενοι θα εγκατέλειπαν τις θέσεις τους, διευκολύνοντας έτσι το σχέδιο εκποίησης των τίτλων του ΔΟΛ, στους επιχειρηματίες – φίλους της κυβέρνησης.\nΌμως, τα “φάουλ” των τραπεζών και της Ειδικής Διαχείρισης του ΔΟΛ απέναντι στους απλήρωτους, αλλά αποφασισμένους εργαζόμενους του Οργανισμού, δεν σταμάτησαν εδώ. Ύστερα από την έκδοση των αποφάσεων περί αποδοχής της διαγωνιστικής διαδικασίας πώλησης του ΔΟΛ στην πλειοδότρια εταιρεία Alter Ego και λίγο πριν την υπογραφή της σχετικής σύμβασης μεταβίβασης, ο Ειδικός Διαχειριστής κάλεσε (ετεροχρονισμένα) τους εργαζόμενους σε διαβούλευση στις 2 Αυγούστου 2017, καθώς -όπως είπε- επρόκειτο να προβεί σε καταγγελία των συμβάσεων εργασίας, με την αιτιολογία ότι αυτές εμπίπτουν στον νόμο 1387/1983 για τις Ομαδικές Απολύσεις.\nΣημειώνεται, ότι σύμφωνα με τον νόμο 4307/2014 (νόμος Δένδια), η πρόσκληση σε διαβούλευση, όπως και η τυχόν καταγγελία των συμβάσεων εργασίας, θα έπρεπε να διεξαχθεί μετά από τη μεταβίβαση της επιχείρησης στο νέο ιδιοκτήτη (Alter Ego). Όμως, στην περίπτωση του ΔΟΛ, η αναγγελία των απολύσεων (διότι, διαβούλευση σύμφωνα με το νόμο ουδέποτε υπήρξε) έγινε προτού ολοκληρωθεί η μεταβίβαση της επιχείρησης, με αποτέλεσμα να μην τηρηθεί το γράμμα του νόμου.\nΚατέστη δηλαδή σαφής, η προσπάθεια του Ειδικού Διαχειριστή, για την ικανοποίηση της εικαζόμενης βούλησης του πλειοδότη, να αναλάβει μια επιχείρηση ουσιαστικά εκκαθαρισμένη, προκαλώντας την πρόωρη καταγγελία συμβάσεων με το πρόσχημα της επίσπευσης της διαδικασίας της ικανοποίησης των εργατικών απαιτήσεων, μέσω των αναγγελιών. Αυτή η τακτική αντίκειται στο νόμο, καθώς υπάρχει χρονική ανακολουθία.\nΕπίσης, από τον Ειδικό Διαχειριστή διαφεύγει ότι καταστρατηγήθηκαν όσα η εργατική νομοθεσία ορίζει για τις ομαδικές απολύσεις, αφού στην περίπτωση του ΔΟΛ μέσα σε μια ημέρα καταγγέλθηκαν συνολικά 424 συμβάσεις εργασίας! Σημειώνεται, ότι η τήρηση των ειδικών διατάξεων για τις ομαδικές απολύσεις δεν απαλλάσσει ούτε τον Ειδικό Διαχειριστή από την υποχρέωσή του να τηρήσει τις γενικές διατάξεις για την καταγγελία των συμβάσεων εργασίας αορίστου χρόνου.\nΈτσι, οι ομαδικές απολύσεις, όπως και κάθε απόλυση, ήταν υποχρεωτικό να γίνουν με επίδοση έγγραφης καταγγελίας και την καταβολή της νόμιμης αποζημίωσης σε κάθε εργαζόμενο, ώστε να έχουν ισχύ (η διαδικασία που ακολούθησε ο Ειδικός Διαχειριστής ελέγχεται ως καταχρηστική υπό το πρίσμα της διάταξης 281 του ΑΚ).\nΣτο πλαίσιο αυτό, οι εργαζόμενοι προσέφυγαν κατά ομάδες στα δικαστήρια. Όλες οι δικαστικές αποφάσεις που εκδόθηκαν από τον Ιούλιο του 2018 έως και τις πρώτες μέρες του 2019, αναφέρουν ότι ο Ειδικός Διαχειριστής οφείλει πρώτα να καταβάλει προνομιακά στους εργαζόμενους (ως προαφαιρούμενα) ολόκληρη την αποζημίωση απόλυσης και όλες τις δεδουλευμένες αποδοχές για το διάστημα της ειδικής διαχείρισης (άρθρο 104 περ. Δ΄ του ΠτΚ) και στη συνέχεια να προχωρήσει στη σύνταξη του πίνακα κατάταξης των αναγγελθέντων δανειστών.\nΤο βέβαιο είναι ότι εφόσον οι τράπεζες υλοποιήσουν την απειλή τους να αμφισβητήσουν τις δικαστικές αποφάσεις και να ανακόψουν τον πίνακα με τις αποζημιώσεις απόλυσης, οι εργαζόμενοι δεν θα μείνουν με τα χέρια σταυρωμένα. Άλλωστε, έχουν μάθει να αγωνίζονται και το απέδειξαν όταν οι τράπεζες προσπαθούσαν να τους στραγγαλίσουν. Θα εκπλαγούν πολλοί από τα στοιχεία που θα κατατεθούν στη Δικαιοσύνη.\nΟ ΑΓΩΝΑΣ ΤΩΝ ΕΡΓΑΖΟΜΕΝΩΝ ΤΟΥ ΔΟΛ ΣΥΝΕΧΙΖΕΤΑΙ…\nΑναρτήθηκε από ΑΝΑΣΥΓΚΡΟΤΗΣΗ στις 22:16 Δεν υπάρχουν σχόλια:\nΕτικέτες απλήρωτοι ΔΟΛ, ειδικός διαχειριστής, τράπεζες\nMini news - από τον Λάλα στην Παναγιωταρέα και όχι μόνον\nΌλα όσα (δεν) θέλουμε\nνα μάθουμε για τον Λάλα...\n...και άλλες μιντιακές ιστορίες με υψηλά νοήματα\nΕΓΩ ΠΑΝΤΩΣ θυμάμαι ότι η Ελένη Παναγιωταρέα είχε διατελέσει και συνάδελφος δημοσιογράφος στο έγκυρον «Βήμα» πριν από κάτι χρόνια. Αναρωτιέμαι γιατί δεν το αναφέρει στο βιογραφικό που έδωσε στη δημοσιότητα, ως υποψήφια ευρωβουλευτής με τη Νέα Δημοκρατία...\nΚΑΙ ΜΙΑΣ και μιλάω για «Βήμα», να ρωτήσω και κάτι ακόμη: Αυτές οι συνομιλίες που προβάλλονται στην ΕΡΤ2 υπό τον γενικό τίτλο «Τετράδια Θανάσης Λάλας», μας λέει το δελτίο Τύπου ότι αποτελούν «μια τηλεοπτική βουτιά στο αρχείο συνεντεύξεων» του δημοσιογράφου. Και καλά κάνουν και γιατί όχι και μπράβο του που τις εξασφάλισε μια φορά κι έναν καιρό για τη ναυαρχίδα του συγκροτήματος Λαμπράκη και να τις δείξει και η δημόσια τηλεόραση, δεν θα πάθει τίποτε ο τηλεθεατής αν περάσει από μπροστά του μια κουβέντα με τον Φίλιπ Ροθ ή την Σάρλοτ Ράμπλιγκ.\nΗ ΑΠΟΡΙΑ, όμως είναι η εξής: Μιας και οι συνεντεύξεις αυτές έχουν ήδη πληρωθεί από άλλο\nμαγαζί, πόσο ακριβώς κόστισε η συγκεκριμένη εκπομπή στην ΕΡΤ; Ρωτάω δηλαδή, γιατί κάτι παραπάνω από ένα φρέσκο μοντάζ δεν έχω την εντύπωση ότι χρειαζόταν…\nΚΑΙ ΚΑΤΙ ΑΚΟΜΗ: Στα δύο επεισόδια που έχουν προβληθεί ως τώρα, μαθαίνουμε ένα σωρό πράγματα για τον ζωγράφο Θανάση Λάλα και την τέχνη του. Κρίνεται απολύτως απαραίτητο αυτό από τους υπευθύνους της δημόσιας τηλεόρασης ή μήπως εγώ είμαι ένα απλό γίδι που δεν καταλαβαίνει από υψηλά νοήματα;\nΕΝ ΤΩ ΜΕΤΑΞΥ, όπως έγραψε στο τουίτερ η συνάδελφος Ναταλία Ανδρικοπούλου, που την έχει προικίσει ο Θεός με σιδερένια νεύρα για να βλέπει ώρες επί ωρών ελληνικής τηλεόρασης, έσκασε μύτη απορία στο “Survivor” για το πόσα εκατοστά είναι το πέος του γορίλα! Μια ερώτηση που\nσυνοδεύτηκε από άφθονα χαχανητά των συμμετεχόντων και των συμμετεχουσών, που αδυνατούν, προφανώς, να κατανοήσουν ότι υπάρχει εδώ και έτη πολλά αυτό το καταραμένο πράγμα που το λένε ίντερνετ… Και θα τους στείλει όλους συντόμως, εκεί που τους ταιριάζει: στον κάλαθο των σκουπιδιών ή έστω στον κάλαθο των αχρήστων!\nΑΝ ΕΙΧΕ μία ελπίδα η Νέα Δημοκρατία να τσαλακώσει την εικόνα του Πολάκη, με το «ρεπορτάζ ΑΤΜ» την έχασε.\nΠΑΡΕΜΠΙΠΤΟΝΤΩΣ, όπως μάθαμε συναντήθηκε ο Κυριάκος Μητσοτάκης με τον δημοσιογράφο Γιάννη Λοβέρδο και «κλείδωσε» η υποψηφιότητα του δεύτερου στο Δυτικό τομέα της Β’ Αθήνας. Τα περί «αντικειμενικότητας» και «ευθυκρισίας», να τα χώσω στο ίδιο χρονοντούλαπο με την «αριστεία» ή να περιμένω το βράδυ των εκλογών άραγε;\nΚΑΙ ΟΣΟ πλησιάζουμε προς τις εκλογές θα παίρνουν σειρά ένας ένας οι λειτουργοί της ενημέρωσης. Για να υπηρετήσουν τον τόπο και τους πολίτες τους!\nΚΑΙ ΚΑΘΟΜΑΙ ύστερα εγώ ο μαλάκας και γκρινιάζω που μας αποκαλούν ΑΡΔ…\n- Mini news από τη στήλη Media Lab του Χρήστου Ξανθάκη στο «Εθνος της Κυριακής» (24/2/2019)\nΕτικέτες Χρήστος Ξανθάκης, mini news\nΗ πλειοψηφία της ΟΙΥΕ (ομάδα Βασιλόπουλου-ΠΑΣΚΕ-ΔΑΚΕ) έχει ευθύνη να πει ξεχωριστά για τον κάθε ένα από τους μπράβους που έφεραν στο συνέδριο και αποτυπώνεται σε πλούσιο οπτικοαουστικό υλικό, που τους βρήκαν, πόσα τους πλήρωσαν, από που κρατά η σκούφια τους, αν είναι όλοι έτσι όπως λένε από εταιρεία.\nΟι συγκεκριμένοι φουσκωτοί βρίσκονταν σε όλους τους χώρους του ξενοδοχείου εντός και εκτός της συνεδριακής αίθουσας, από το γκαραζ ως τις σκάλες κάθε ορόφου, με επιδεικτική και προκλητική παρουσία, κάνοντας face control σε οποίον αντιπρόσωπο επιθυμούσε να μπει μέσα, σε συνεννόηση όπως φαίνεται και αποκαλύπτεται με τον πρόεδρο της ΟΙΥΕ.\nΟ τραυματισμός του συναδέλφου Νίκου Μακροκέφαλου μέλος του ΔΣ του ΕΚΑ από μπράβους που ήταν σταθερά γύρω από τον πρόεδρο της ΟΙΥΕ και η οποία αποτυπώνεται και σε πλήθος οπτικοαουστικού υλικού, απαιτεί άμεσες απαντήσεις! Η αποπομπή του συγκεκριμένου εργοδότη-συνδικαλιστή που έρχεται στο συνέδριο με οπλισμένους μπράβους, δε μπορεί και δεν πρέπει να γίνει ανεκτή από το εργατικό-συνδικαλιστικό κίνημα. Ήδη για αυτό το ζήτημα έχει κατατεθεί μήνυση.\nΔεκάδες εκλεγμένοι αντιπρόσωποι βρίσκονταν από νωρίς στο χώρο του Συνεδρίου προκειμένου να λάβουν τις κάρτες αντιπροσώπου, έτσι όπως είχε οριστεί με βάση τον κανονισμό και το χρονοδιάγραμμα του Συνέδριου. Εκεί διαπιστώθηκε πως αρκετές κάρτες αντιπροσώπων έλειπαν καθώς είχαν ληφθεί από την προηγούμενη μέρα, σε άγνωστο σημείο, άγνωστη ώρα και είχαν πάει σε άγνωστο κόσμο ως προς το σώμα του συνεδρίου.\nΕίναι προφανές πως αυτό αποτελούσε στοιχειώδη παράβαση συνολικά της διαδικασίας, καθώς δε μπορούσε να γίνει καμία ταυτοποίηση αντιπροσώπου εφόσον έλειπε ένα σημαντικό μέρος των καρτών που πιστοποιούσε την παρουσία συνέδρων. «Συμπωματικά» οι κάρτες αντιπροσώπων που έλειπαν ήταν από τα σωματεία-εργοδοτικούς μηχανισμούς ανάμεσα στα οποία και το σωματείο του εργοδότη-συνδικαλιστή προέδρου της ΟΙΥΕ. Για το συγκεκριμένο γεγονός και επειδή οι παρατάξεις της ομάδας Βασιλόπουλου και της ΠΑΣΚΕ προσπαθούν να κάνουν τη νύχτα-μέρα, υπάρχει βίντεο που καταγράφεται με δηλώσεις πως λείπουν κάρτες. Οι ίδιοι αναγνωρίζουν αυτό το γεγονός αφού κατά λέξη αναφέρεται από επικεφαλής αυτών των δυνάμεων «ότι έχουν μεγαλύτερο πρόβλημα οι ίδιοι» για αυτό το ζήτημα, με βάση την ευθύνη τους για το συνέδριο.\nΔεν ήθελαν να γίνει Συνέδριο! Στο χρονοδιάγραμμα του Συνεδρίου είχαν προβλέψει συνολικό χρόνο ομιλίας 2 ώρες, δηλαδή περίπου 30 δευτερόλεπτα στον κάθε σωματείο, από τα 220 περίπου που θα λάμβαναν μέρος. Δεν ήθελαν να γίνει συζήτηση πάνω στα πραγματικά προβλήματα των εργαζομένων, στην πείρα, στις διεκδικήσεις, να γίνει ουσιαστικός διάλογος, αντιπαράθεση. Το μάτι τους βρίσκεται καθαρά στην κάλπη, στη διαμόρφωσή των συσχετισμών. Συσχετισμοί που διαμορφώνονται σε πρώτη και τελική ανάλυση, σε κλειστά γραφεία και σε γραφεία των επιχειρηματικών ομίλων.\nΉθελαν ένα συνέδριο που το πάνω χέρι θα έχει η εργοδοσία. Η συμμετοχή της ξεπέρασε κάθε προηγούμενο καθώς πάνω από 400 διευθυντικά στελέχη συμμετείχαν στις καταστάσεις ψηφισάντων, ήταν αντιπρόσωποι στο συνέδριο, εκλέγονταν σε ΔΣ. Ανάμεσα τους ξεχωρίζουν εργοδότες σε επιχειρήσεις ΑΕ και σε επιχειρηματικούς ομίλους, εξέχοντες διευθυντές με επιτελική ευθύνη σε super market, ναυτιλιακές εταιρείες και σε άλλες ΑΕ. Με τη φυσική παρουσία όλου αυτού του μηχανισμού οι παρατάξεις της ομάδας Βασιλόπουλου, της ΠΑΣΚΕ και της ΔΑΚΕ ήθελαν να νομιμομοποήσουν οι ίδιοι οι εργοδότες την παρουσία τους, ως αντιπρόσωποι στο συνέδριο.\nΚαλούμε κάθε έντιμο συνδικαλιστή-αντιπρόσωπο που είδε με τα μάτια του τι έγινε στο Συνέδριο, να βγάλει τα συμπεράσματα του. Να κατανοήσει βαθιά το μέγεθος των αλλαγών που πρέπει να πραγματοποιηθούν στο εργατικό-συνδικαλιστικό κίνημα, στην ανατροπή των αρνητικών συσχετισμών ώστε τα σωματεία να αποκτήσουν αίγλη, δύναμη, ταξικό προσανατολισμό, να έχουν καθαρό μέτωπο απέναντι στα αφεντικά και το πολιτικό προσωπικό τους. Με τις δυνάμεις που φέρνουν τους εργοδότες, τους μπράβους μέσα στα σωματεία δε μπορεί να υπάρχει καμία ταύτιση και σχέση.\nΕτικέτες 38ο Συνέδριο ΟΙΥΕ, καταγγελία


Η Bella Hadid έβαψε τα μαλλιά της στην πιο απρόσμενη απόχρωση\nΓια τις ανάγκες του show της Miu Miu.\nΠριν μερικές εβδομάδες, η Bella Hadid άλλαξε τελείως το look της βάφοντας τα μαλλιά της ξανθά, γεγονός που την έκανε να μοιάζει απίστευτα πολύ με την αδερφή της, Gigi. Τώρα εμφανίστηκε και πάλι με ανανεωμένη εμφάνιση, αφού έβαψε τα μαλλιά της μαύρα.\nA post shared by 🦋 (@bellahadid) on Oct 1, 2019 at 10:02pm PDT\nΤην Τρίτη, 1η Οκτωβρίου, το 22χρονο μοντέλο εμφανίστηκε με νέο hair look στην Εβδομάδα Μόδας του Παρισιού και πιο συγκεκριμένα στην επίδειξη μόδας της Miu Miu. Τα μαλλιά της ήταν πιο κοντά απ' ό,τι συνήθως, ενώ το χρώμα τους ήταν μαύρο.\nΣε παλαιότερη συνέντευξή της το 2016, η Bella είχε μιλήσει για τη σχέση της με τις βαφές μαλλιών. "Δεν έβαψα τα μαλλιά μου για να ξεχωρίζω από την Gigi. Ξεκίνησα να τα βάφω όταν ήμουν 14", είχε πει. Αξίζει να σημειωθεί ότι εκείνη την περίοδο, τα μαλλιά της είχαν ακόμη το χαρακτηριστικό καστανό τους χρώμα. "Τα έβαφα μαύρα και μπλε, φορούσα eyeliner - Μού άρεσε το punk στυλ. Ίσως θελήσω να γίνω ξανθιά κάποια στιγμή", είχε πει.\nΜπορεί τελικά να έγινε ξανθιά, αλλά η αλήθεια είναι ότι τα μαύρα μαλλιά τής πάνε πολύ. Αν αναλογιστεί βέβαια κανείς το πόσο συχνά αλλάζει το look της, το πιο πιθανό είναι πολύ σύντομα να εμφανιστεί και πάλι με καστανά ή μακ��ιά ξανθά μαλλιά.


Η Ύπατη Αρμοστεία του ΟΗΕ ζητά από την ουγγρική κυβέρνηση να ανακαλέσει την αυστηρή της νομοθεσία για την παροχή ασύλου – Newsbeast\nΤον Μάιο η χώρα έκλεισε τις ζώνες τράνζιτ που είχε δημιουργήσει στα σύνορά της\nΣΧΕΤΙΚΑ TAGSασυλο κανονεΣ κυβερνηση Ουγγαρια παροχη ασυλου προσφυγεΣ συνορα Υπατη Αρμοστεια του ΟΗΕ\n• Ηλιόπουλος: Ο κ. Πέτσας και η κυβέρνηση αποδεικνύουν ότι επί οχτώ μήνες βρίσκονται εκτός τόπου και χρόνου\n• Στα τέλη Δεκεμβρίου ή αρχές Ιανουαρίου τα πρώτα εμβόλια για τον κορονοϊό στην Ουγγαρία\nΤεταρτη, 01 Ιουλιου 2020, 7:27\nΓια στάσου μπας και το καταλάβω. Οι γειτονικές με την Ουγγαρία χώρες είναι οι Ουκρανία, Ρουμανία, Σερβία, Κροατία, Σλοβενία, Αυστρία και Σλοβακία. Και ο ΟΗΕς θέλει να μας πει ότι όποιος απευθυνθεί στα προξενεία αυτών των χωρών προκειμένου να κάνει αίτηση για άσυλο κινδυνεύει από επαναπατρισμό και κακομεταχείριση ενώ στα σύνορά τους με την Ουγγαρία δεν διατρέχει τέτοιους κινδύνους; Ακόμα κι αν ήταν έτσι, το διάβημα του ΟΗΕ θα έπρεπε να έχει αυτές τις χώρες ως αποδέκτη και όχι την Ουγγαρία.\nΑυτό που κατάλαβα εγώ από το άρθρο είναι ότι ο ΟΗΕς λέει στον Όρμπαν \_"δε μας αρέσει ο τρόπος που κυβερνάς και θέλουμε να κυβερνάς σύμφωνα με αυτό που θέλουμε εμείς\_". Ή με άλλα λόγια: ακυρώνουμε τις κυβερνήσεις και κάνουμε κουμάντο.\nΟσοι επιθυμούν να λάβουν άσυλο στην Ουγγαρία θα πρέπει να κάνουν αίτηση στα προξενεία των γειτονικών χωρών και όχι στα σύνορα της χώρας.\nΤεταρτη, 01 Ιουλιου 2020, 2:07\nΜε αυτό τον τρόπο ενδέχεται οι αιτούντες άσυλο να εκτεθούν στον κίνδυνο επαναπατρισμού τους και σε κακομεταχείριση!\nΤεταρτη, 01 Ιουλιου 2020, 2:05\nΟι πρόσφυγες που οι χώρες τους βάλλονται\nΑπό πολέμους για νά τούς κλέψουν τον πλούτο δείτε τι γίνεται στην Λιβύη Τουρκία Ρωσία Γαλλία και ΗΠΑ για το πετρέλαιο τους με τον βρώμικο ρόλο των Γερμανών πού προμηθεύει όπλα στον Ερντογάν τι τραβάει ο λαός Αλλά δεν τους θέλει η Ευρώπη η δημοκρατική τους\nκλείνουν τα σύνορα είναι παρείσακτοι Ελεεινοί και τρισαθλιοι\n@Οι πρόσφυγες που οι χώρες τους βάλλονται\nΤεταρτη, 01 Ιουλιου 2020, 3:11\nΕ, την Ουγγαρία και κάποιες άλλες πρώην χώρες του ανατολικού μπλοκ, δεν τις λες και δημοκρατικές.\nΈχουν πολύ δρόμο ακόμα.


Αμπιντάλ: «Θέλω να τελειώσω την καριέρα μου με στυλ» - NewsIt.com.cy\nΤελευταία ενημέρωση: 15.04.2013 | 15:06\nΑμπιντάλ: «Θέλω να τελειώσω την καριέρα μου με στυλ»\nΓια τις δύσκολες στιγμές που πέρασε δίνοντας μάχη με τον καρκίνο στο ήπαρ μίλησε ο Ερίκ Αμπιντάλ. Ο Ερίκ Αμπιντάλ έχει επιστρέψει δυνατός στα γήπεδα μετά τη μάχη που έδωσε με τον καρκίνο στο ήπαρ. Μέχρι όμως να την κερδίσει, πέρασε δύσκολες στιγμές όπως εξομολογήθηκε ο ίδιος σε γαλλικό μέσο.\n«Όλοι έλεγαν για τη μεταμόσχευση που έκανα, αλλά στην πραγματικότητα έκανα τέσσερις ή πέντε επεμβάσεις μέσα σε πολύ σύντομο χρονικό διάστημα. Είχα χάσει συνολικά 19 κιλά. Ποτέ δεν σκέφτηκα το θάνατο και ξέρω πως ο Θεός αποφασίζει γι’ αυτά τα πράγματα. Όμως υπέφερα», ανέφερε ο Γάλλος αμυντικός.\n«Θυμάμαι μια Κυριακή δεν μπορούσα να αντέξω τον πόνο. Είχα ζητήσει από τους γιατρούς να με βάλουν σε κώμα. Μετά την τέταρτη επέμβαση που μου έγινε οι γιατροί είχαν βρει πολύ υγρό στην κοιλιά μου και αναρωτιούνταν πώς άντεχα τον πόνο. Όμως είμαι μαχητής και ήθελα να επιστρέψω για να ζήσω τη ζωή μου όπως και πριν», πρόσθεσε.\nΌσο για το ποδοσφαιρικό του μέλλον, είπε: «Θέλω να τελειώσω την καριέρα μου με στυλ κι αυτό σημαίνει… στο γήπεδο».


Lake Kohlmier (Owatonna, Μινεσότα) - Κριτικές - TripAdvisor\nLake Kohlmier, Owatonna - Κριτικές\nΗνωμένες Πολιτείες Μινεσότα Owatonna Owatonna Αξιοθέατα Lake Kohlmier\n12 κριτικές Νο 9 από 23 στην κατηγορία δραστηριότητες για: Owatonna Υδάτινα Σώματα, Φύση και Πάρκα Owatonna, MN+ Προσθέστε αριθμό τηλεφώνου+ Προσθέστε ιστότοπο\nΣας ευχαριστούμε για τη βαθμολογία σας Η κριτική έγινε: 6 Αυγούστου 2016 robkolar\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 12 κριτικέςΕξαιρετικό25%Πολύ καλό51%Μέτριο16%Ανεπαρκές8%Πολύ κακό0%ΤΟΠΟΘΕΣΙΑ Owatonna, MN\nΒελτίωση αυτής της καταχώρισηςΑυτό το αξιοθέατο αποτελεί καλό σημείο για πικνίκ;Ναι Όχι Άγνωστο Αυτό το αξιοθέατο είναι κατάλληλο για όλες τις ηλικίες;Ναι Όχι Άγνωστο Πρόκειται για ένα αξιοθέατο που δεν πρέπει να χάσει κανείς;Ναι Όχι Άγνωστο Είναι αυτό το αξιοθέατο ένα κρυφό διαμαντάκι ή γενικά κάτι το ασυνήθιστο;Ναι Όχι Άγνωστο Αυτό το αξιοθέατο προσφέρεται για επίσκεψη κατά τον μήνα του μέλιτος;Ναι Όχι Άγνωστο Αυτό το αξιοθέατο δίνει στους επισκέπτες μια γεύση από την τοπική κουλτούρα;Ναι Όχι Άγνωστο Είναι αυτό το αξιοθέατο συναρπαστικό, ασυνήθιστο ή ριψοκίνδυνο;Ναι Όχι Άγνωστο Αυτή η δραστηριότητα θα ήταν καλή επιλογή για μια κρύα μέρα;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (12)Βαθμολογία ταξιδιωτών Εξαιρετικό0Πολύ καλό2Μέτριο1Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (3)Αγγλικά (12)Γλώσσα Ελληνικά (3)Αγγλικά (12)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιrobkolar5616Η κριτική γράφτηκε 6 Αυγούστου 2016 μέσω κινητής συσκευής Γλυκό fun επιτόπου δεν απέχει πολύ από τη ΜινεάποληΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιekhommeOwatonna9321Η κριτική γράφτηκε 9 Σεπτεμβρίου 2015 Υπάρχουν πολλά πράγματα που μπορείτε να κάνετε στην περιοχή.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHolly BBrowns Mills, New Jersey, United States3512Η κριτική γράφτηκε 4 Αυγούστου 2015 μέσω κινητής συσκευής Οικογενειακή επανένωσηΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Ερωτήσεις & ΑπαντήσειςΛάβετε γρήγορα απαντήσεις από το προσωπικό του Lake Kohlmier και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή


Επιμένει στη στρατηγική της η κυβέρνηση: Ανοιχτές οικονομία, κοινωνία και ενίσχυση εμβολιασμών - 24ωρο\nΕπιμένει στη στρατηγική της η κυβέρνηση: Ανοιχτές οικονομία, κοινωνία και ενίσχυση εμβολιασμών\n25 Νοεμβρίου 2021 06:31\nΔεν αλλάζει στρατηγική η κυβέρνηση αναφορικά με τη διαχείριση της πανδημίας του κορονοϊού, της οποίας πρωταρχικός στόχος είναι να μείνει ανοιχτή η κοινωνία και η οικονομία και ταυτόχρονα να επιτευχθεί ανάσχεση του τέταρτου κύματος της πανδημίας.\nΌπως ξεκαθαρίζουν από το κυβερνητικό επιτελείο δεν εξετάζεται ενδεχόμενο επιβολής lockdown, ούτε επέκταση της υποχρεωτικότητας των εμβολιασμών.\n«Ενδεικτικές είναι οι δηλώσεις του υπουργού Ανάπτυξης και Επενδύσεων, Άδωνι Γεωργιάδη, που επεσήμανε πως στόχος όλων των μέτρων, είναι να έχουμε γιορτές όπου η αγορά θα λειτουργεί. Δεν χρειάζεται να συζητάμε για νέα μέτρα στήριξης καθόλου», σημείωσε ο κ. Γεωργιάδης. Ο Ανάπτυξης και Επενδύσεων επανέλαβε πως δεν πρόκειται να υπάρξει lockdown, σημειώνοντας πως «δεν θα υπάρξει κανένα μέτρο που θα επηρεάσει τη ζωή των εμβολιασμένων».\nΤα μέτρα που έχουν ληφθεί, και αφορούν πρωτίστως τους ανεμβολίαστους, αποβλέπουν, σύμφωνα με κυβερνητικούς παράγοντες, στην προστασία της δημόσιας υγείας και στην διεύρυνση της εμβολιαστικής κάλυψης, ωθώντας προς αυτή την κατεύθυνση πολίτες που παραμένουν διστακτικοί.\nΣύμφωνα με κυβερνητικές πηγές η παραπάνω στρατηγική έχει αποφέρει αποτελέσματα. Τον τελευταίο μήνα προγραμματίστηκαν περίπου 500.000 ραντεβού για πρώτη δόση, ενώ περισσότεροι από τους μισούς δικαιούχους της τρίτης δόσης είτε έχουν ήδη λάβει την ενισχυτική ανοσοποίηση είτε έχουν προγραμματίσει την εμβολιασμό τους. Μόνο την Δευτέρα προγραμματίστηκαν 153.000 ραντεβού για την αναμνηστική δόση, ενώ την Τρίτη κλείστηκαν επιπλέον 57.057 ραντεβού. Με την τρίτη δόση έχουν εμβολιαστεί πλέον πάνω από ένα εκατομμύριο πολίτες σύμφωνα με τα επίσημα στοιχεία. Αν προχωρήσουν με αυτούς τους ρυθμούς τότε ίσως να υπάρχει ελπίδα στο βάθος του τούνελ, καθώς ειδικά η αναμνηστική δόση θα θωρακίσει τους ήδη εμβολιασμένους που είχαν αρχίσει να χάνουν την άμυνα απέναντι στον φονικό ιό.\nΠαράλληλα συνεχίζεται παράλληλα η διαρκής προσπάθεια για την ενίσχυση του ΕΣΥ, με αξιοποίηση κλινών ιδιωτικών κλινικών και ιδιωτών γιατρών. Από το τέλος της εβδομάδας θα αρχίσει και η χορήγηση μονοκλωνικών φαρμάκων κατά του κορονοϊού, με βάση τα ιατρικά πρωτόκολλα και σε συγκεκριμένους ασθενείς.\nΤην ίδια στιγμή στην κυβέρνηση εστιάζουν στην εντατικοποίηση ελέγχων για την εφαρμογή των υφιστάμενων μέτρων, καθώς θεωρείται πως η συμμόρφωση είναι κομβική για τον έλεγχο της διασποράς του ιού.\nΠροηγούμενο άρθροΠρωτοσέλιδα των εφημερίδων σήμερα, Πέμπτη (25/11)\nΕπόμενο άρθροΈβρος: Σύλληψη φαρμακοποιού που έδινε πιστοποιητικά χωρίς rapid test και σε δημοσίους υπαλλήλους


Υπόθεση Μπεν: Εξετάζεται το ενδεχόμενο να θάφτηκε κάτω από δέντρο | eReportaz\nΥπόθεση Μπεν: Εξετάζεται το ενδεχόμενο να θάφτηκε κάτω από δέντρο\nΜε δύο φωτογραφίες που έχουν στα χέρια τους οι έμπειροι Βρετανοί ερευνητές προσπαθούν να ξετυλίξουν το κουβάρι της εξαφάνισης του μικρού Μπεν.\nΣτις έρευνες της βρετανικής αστυνομίας συμμετέχουν και δύο Ελληνες ερευνητές, οι Θανάσης Φουρλής και Πάνος Δέδες. Οι δύο Ελληνες μαζί με άλλους Βρετανούς ερευνητές εξετάζουν τα οστά που βρέθηκαν στο χωράφι που γίνονται οι έρευνες.\nΌπως ανέφερε σήμερα ο επικεφαλής των ερευνών «έχουμε μία φωτογραφία η οποία πιστεύουμε ότι έχει τραβηχτεί 10 ήμερες περίπου μετά την εξαφάνιση του Μπεν και μας έχει δώσει κάποιες πληροφορίες σχετικά με το χωράφι και ποια δέντρα βρίσκονταν τότε σε αυτό. Πιστεύουμε ότι κάποια δέντρα που βρίσκονται τώρα γύρω από το σπίτι δεν υπήρχαν τότε και σήμερα οι έρευνες επικεντρώνονται γύρω από αυτά τα δέντρα».\nΑκόμη στη διάθεσή τους υπάρχει ακόμη μία φωτογραφία στην οποία απεικονίζεται το νήπιο να φοράει ένα ζευγάρι δερμάτινα σανδάλια τα οποία είχαν αγοραστεί από το νησί.\n«Υπάρχουν μαρτυρίες ότι την ημέρα της εξαφάνισής του ίσως φόραγε αυτά τα σανδάλια», τονίζει ο John Cousins.\nΤα κλιμάκια των Βρετανών ήρθε σε επικοινωνία με μία αντίστοιχη επιχείρηση του νησιού και ζήτησαν να τους φτιάξουν ένα πανομοιότυπο ζευγάρι προκειμένου να το συγκρίνουν με κάποια ευρήματα που έχουν στη διάθεσή τους από τις ανασκαφές του 2012.\nΤέλος, όσον αφορά τα χθεσινά οστά αποδείχτηκε πως ανήκουν όλα σε ζώα ενώ το κομμάτι υφάσματος που βρέθηκε χθες βρίσκεται σε εργαστήρια για περαιτέρω ανάλυση.\nΜιλώντας στον Ελεύθερο Τύπο ο κ. Φουρλής αναφέρει ότι «το τελευταίο 24ωρο έχουμε βρει πολλά οστά, τα οποία ανήκουν όμως σε πεθαμένα ζώα. Αυτό ήταν αναμενόμενο. Το ίδιο είχε συμβεί σε ανάλογες έρευνες που είχαν γίνει το 2011. Έχουμε μαζί μας επιστήμονες που εξέτασαν τα οστά επί τόπου και διαπίστωσαν ότι δεν ανήκουν σε άνθρωπο. Η διαφορά σε σχέση με το 2011 είναι ότι οι ανασκαφές είναι πολύ πιο στοχευμένες, ύστερα από αξιοποίηση πληροφοριών από νέους μάρτυρες. Το Μάιο λάβαμε μία μαρτυρία ότι ο Μπεν μπορεί να καταπλακώθηκε. Κρίναμε τη μαρτυρία αυτή ως αξιόπιστη. Από εκεί και πέρα έχουμε την υποχρέωση να διαφυλάξουμε την ανωνυμία της πηγής, καθώς αυτό είχαμε υποσχεθεί εξ αρχής όταν ζητούσαμε από τον κόσμο να μας βοηθήσει στις έρευνες».


Η «Ελένη» έρχεται στο MEGA με δυνατή ομάδα - Η ανακοίνωση\nΤον Σεπτέμβριο, η Ελένη Μενεγάκη έρχεται στο MEGA με μία δυνατή ομάδα κι επιστρέφει εκεί όπου ανήκει! Στις καρδιές των τηλεθεατών.\nΗ MEGA-λη ομάδα στην «Ελένη»\nΗ εκπομπή «Ελένη» ετοιμάζεται πυρετωδώς και έρχεται ανανεωμένη, με νέους και παλιούς συνεργάτες σε αρμονική συνύπαρξη στο MEGA. Με την Ελένη Μενεγάκη θα βρίσκονται πρόσωπα που εκτιμά για την τηλεοπτική τους πορεία και χαίρεται να βρίσκεται μαζί τους: o Θοδωρής Κουτσογιαννόπουλος, ο Σάββας Πούμπουρας, η Ελιάνα Χρυσικοπούλου και ο Δημήτρης Ουγγαρέζος.\nΠΡΟΗΓΟΥΜΕΝΟ ΑΡΘΡΟΣτέφανος Κορκολής: Η μουσική, τα πρώτα χρόνια και οι σπουδαίες συνεργασίες\nΕΠΟΜΕΝΟ ΑΡΘΡΟΤηλεθέαση χθες 27/7: Λείπουν οι εκπομπές, χορεύουν οι σειρές


Αγαλμάτιο ΜΠΟΡ 549\nΠεριγραφή:Αγαλμάτιο μαρμάρινο γυναικείας όρθιας μορφής στηριζόμενης στο αριστερό σκέλος, με άνετο το δεξί. Φοράει χιτώνα και ιμάτιο που φέρεται από τον αριστερό ώμο αφήνοντας ακάλυπτο τον δεξί ώμο και το στήθος. Το αριστερό χέρι καλύπτεται από το ιμάτιο, ενώ το δεξί άκαμπτο θα ακουμπούσε πάνω στο σώμα. Λείπει η κεφαλή, η δεξιά πλευρά από τον ώμο και τα πόδια από την κνήμη και κάτω. Από την Τροιζήνα. Ph. Legrand.


ikor: Φεβρουαρίου 2009\nΣ’ ένα επαγγελματικό ταξίδι πριν 3,5 χρόνια είχα την τύχη να συνταξιδεύσω και να συνομιλήσω με τον Μισέλ Πλατινί. Η συζήτηση εκείνη, πριν καν ο Πλατινί εκλεγεί πρόεδρος της UEFA, είχε δημοσιευτεί σ’ ένα site που δεν υπάρχει πια.\nΜπορείτε όμως να τη διαβάσετε εδώ.\nΤι το ενδιαφέρον τώρα μπορεί να έχει ένα ποδοσφαιρικό ίνδαλμα ακόμα και για κάποιον που δεν ενδιαφέρεται καθόλου για το ποδόσφαιρο;\nΟ Πλατινί υπήρξε αναμφίβολα σπουδαίος παίκτης. Όλοι οι ποδοσφαιρόφιλοι θυμόμαστε τα σουτ και τα φάουλ του. Θυμόμαστε το καθαρό του μυαλό μέσα στο γήπεδο.\nΣήμερα ο Πλατινί είναι ο πρόεδρος της UEFA. Διοικεί δηλαδή το ποδόσφαιρο στην Ευρώπη.\nΌπως θα δείτε, όσοι και όσες κάνετε τον κόπο να διαβάσετε τη συζήτησή μας, ο Πλατινί είναι ένας άνθρωπος με όραμα. Ένας άνθρωπος που θέλει το ποδόσφαιρο να είναι απρόβλεπτο, όχι προβλέψιμο και προκαθορισμένο.\nΕπιδιώκει να βάλει το παιχνίδι πάνω από τα χρήματα. Μιλάει για ισόρροπη ανάπτυξη του ποδοσφαίρου σε όλη την Ευρώπη. Υπερασπίζεται τις χώρες που έχουν ομάδες χωρίς πολλά χρήματα.\nΕνδιαφέρεται για τα νέα ταλέντα που χρειάζονται παιχνίδια για να δείξουν την αξία τους. Αντιπαλεύει την εξαφάνιση του τοπικού στοιχείου από τις οικονομικά εύρωστες ομάδες.\nΣήμερα που (και στο ποδόσφαιρο) κυριαρχεί το marketing, το εφήμερο κι οι ελάχιστες ευκαιρίες σε νέα ταλέντα, ο Πλατινί παρουσιάζεται ως το αντίβαρο σ’ αυτήν την τάση. Γιατί υπερασπίζεται τους αδύναμους και νοιάζεται για το αύριο του χώρου ευθύνης του.\nΌλα αυτά με κάνουν να πιστεύω ότι ο Μισέλ Πλατινί, τηρουμένων των αναλογιών, είναι ένα πρότυπο σύγχρονου διοικητή: Γνωρίζει τέλεια το αντικείμενο που διοικεί και ενδιαφέρεται για ισόρροπη και βιώσιμη ανάπτυξη.\nΣήμερα που η οικονομίστικη πλευρά τείνει να τα σαρώσει όλα, νομίζω ότι με αυτές τις αρχές οφείλουμε να επιλέγουμε ποιοι θα διοικούν. Ας το λάβουν υπόψη οι διαχειριστές golden boys και κομματικών παρατρεχάμενων.\nΓιατί όταν βλέπεις παγκόσμιους και πανευρωπαϊκούς οργανισμούς να το επιδιώκουν, εξαφανίζεται το άλλοθι ότι «αυτά δε γίνονται».\nΑναρτήθηκε από ikor στις 8:03 μ.μ. 38 σχόλια:\nΤο Ρέθυμνο είναι ένα σταυροδρόμι λαών, άρα και ψηφιδωτό αρχιτεκτονικής:\nΕνετοί, Φράγκοι, Τούρκοι κι Έλληνες πέρασαν από ‘δώ αφήνοντας κτίρια διαφορετικής τεχνοτροπίας. Μα όποιος περπατήσει σ’ αυτήν την πόλη, νιώθει πως όλα συνυπάρχουν τόσο αρμονικά, κάτω απ’ τον ίδιο ήλιο.\nΤο πιο χαρακτηριστικό δείγμα «διαδοχικής αρχιτεκτονικής» είναι το σημερινό Ωδείο της πόλης:\nΤο κτίριο κατασκευάστηκε επί ενετοκρατίας (1601) ως Εκκλησία της Παναγίας. Το 1657 έγινε απ’ τους Τούρκους το Τζαμί του Νερατζέ, το μεγαλύτερο και πλουσιότερο τζαμί του Ρεθύμνου. Το 1925 ανακηρύχθηκε σε χριστιανική εκκλησία αφιερωμένη στον Άγιο Νικόλαο.\nΑκόμα διακρίνει κανείς τους κορινθιακούς κίονες, τις καμάρες και τους αρχικούς τοίχους της Santa Maria.\nΤο 1887, οι Τούρκοι, θέλοντας να δώσουν ακόμα μεγαλύτερη αίγλη στο τζαμί, αποφάσισαν να χτίσουν δίπλα του έναν μιναρέ.\nΟ Ρεθυμνιώτης μηχανικός Γιώργος Δασκαλάκης, απ’ το Ρουσσοσπίτι, ανέλαβε να χτίσει τον μιναρέ. Ταξίδεψε 3 μήνες στη Σμύρνη και στην Κωνσταντινούπολη για να πάρει ιδέες και τελικά υπέβαλε 3 σχέδια στους Τούρκους.\nΤο 1890, 3 χρόνια μετά, ο Δασκαλάκης με τον τεχνίτη Αλησακδάκι ανέγειραν τον Μιναρέ του Νερατζέ. Με ύψος 27 μέτρα, είναι μέχρι και σήμερα το ψηλότερο κτίριο στο Ρέθυμνο!\nΑύριο όμως δεν ξέρουμε καν αν θα υπάρχει...\nΣτις αρχές του 2005, παρατηρήθηκαν πτώσεις κομματιών απ’ την οροφή του μιναρέ. Τοποθετήθηκε τότε περιμετρικά του μια προσωρινή σκαλωσιά.\nΗ σκαλωσιά είχε διπλό ρόλο: αφενός υποστηρικτικό κι αφετέρου προστατευτικό απ’ τις πέτρες που αποκολλούνται. Η σκαλωσιά όντως έσωσε τον μιναρέ από τον σεισμό 6,9 R του 2006!\nΠέρασαν από τότε 4 υπουργοί Πολιτισμού (κι ένας Ζαχόπουλος), αλλά αποδείχτηκε πως «ουδέν μονιμότερο του προσωρινού»! Η σκαλωσιά ακόμα δεσπόζει στη νέα εντυπωσιακή πλατεία της Παλιάς Πόλης που εγκαινιάστηκε εκεί την Πρωτοχρονιά.\nΜα το χειρότερο είναι ότι η μια βάση της σκαλωσιάς εδράζεται στην οροφή του Ωδείου, η οποία έχει ήδη εμφανίσει ρωγμές. (Στο Ωδείο διδάσκονται καθημερινά μουσική δεκάδες παιδιά.)\nΜε λίγα λόγια: ο εντυπωσιακός υπερεκατονταετής μιναρές του Ρεθύμνου εδώ και 5 χρόνια στηρίζεται με μια μεταλλική (προσωρινή) σκαλωσιά, το μισό βάρος της οποίας καταπονεί την (ηλικίας άνω των 350 ετών) οροφή του σημερινού Ωδείου της πόλης!\nΤι περιμένουν άραγε οι αρμόδιοι; Να πέσει; Γιατί δεν ενισχύουν τη φέρουσα τοιχοποιία του μιναρέ;\nΠοια εγκληματική αμέλεια έχει αφήσει αυτό το μοναδικό μνημείο στη μοίρα του;\nΤι νοείται τελικά ως πολιτιστική μας κληρονομιά; Μόνο ό,τι έγινε από ελληνική διοίκηση;\nΟ σεβασμός κι η ανάδειξη των μνημείων μας είναι απ’ τους ελάχιστους πόρους που μας έχουν απομείνει. Είναι τεκμήριο της διαχρονικότητας αυτού του τόπου. Αλλά όσο δύσκολα χτίζεται κάτι, άλλο τόσο εύκολα μπορεί να χαθεί...\n[ΦΩΤΟΣ: Νομαρχία Ρεθύμνου, Δήμος Ρεθύμνου, Goodnet.gr]\nΑναρτήθηκε από ikor στις 12:51 μ.μ. 47 σχόλια:\nΠριν από ενάμιση μήνα, έγινε στη Λωρίδα της Γάζας ένας ακόμα προεκλογικός πόλεμος. Χιλιάδες άνθρωποι, χωρίς πατρίδα, τραυματίστηκαν και σκοτώθηκαν.\nΤώρα είναι η ώρα να μετουσιώσουμε την ηθική συμπαράσταση προς τους Παλαιστινίους σε έμπρακτη στήριξη.\nΓιατί οι Παλαιστίνιοι είναι ένα έθνος, χωρίς κράτος. Χρόνια τώρα, «σε τόπους τριγυρίζουνε σβησμένους απ' το χάρτη, για μια σταγόνα ουρανό για μιαν αγάπη σκάρτη».\nΥφίστανται εξαντλητική απομόνωση, με στόχο να είναι ένα πεδίο εύκολης επίδειξης πυγμής απ’ τους στρατοκρατούμενους «γείτονές» τους.\n11 ελληνικοί φορείς ανέλαβαν να δώσουν περιεχόμενο σ’ αυτήν την έμπρακτη στήριξη: σχεδιάζουν την αποκατάσταση ενός νοσοκομείου στη Γάζα, το οποίο καταστράφηκε ολοσχερώς απ’ τους βομβαρδισμούς.\nΤο «Χριστιανικό Νοσοκομείο», όπως λέγεται, θα επισκευαστεί και θα περιθάλπτει όσους το έχουν ανάγκη, ανεξαρτήτως θρησκεύματος.\nΓια τον σκοπό αυτόν διοργανώνουν τηλεμαραθώνιο τη Δευτέρα 23 Φεβρουαρίου 2009, από τις 18:00 ως τις 24:00.\n- Οργανωτές είναι οι εξής φορείς: Τεχνικό Επιμελητήριο Ελλάδος, ΓΣΕΕ, ΑΔΕΔΥ, UNICEF, Υπερνομαρχία Αθηνών – Πειραιώς, ΕΝΑΕ, ΚΕΔΚΕ, Δικηγορικός Σύλλογος Αθήνας, Ιατρικός Σύλλογος Αθήνας, Φαρμακευτικός Σύλλογος Αθηνών και ΓΣΕΒΕΕ.\n- Τον τηλεμαραθώνιο θα φιλοξενήσει η ΕΤ-1 και το Δορυφορικό Πρόγραμμα της ΕΡΤ.\n- Οι Τράπεζες κι οι λογαριασμοί όπου μπορούν να κατατίθενται χρήματα είναι:\nΤΡΑΠΕΖΑ ΠΕΙΡΑΙΩΣ: 5011-040526-803\nΓενικά είμαι επιφυλακτικός με τους «τηλεμαραθώνιους». Αλλά η συγκεκριμένη κίνηση νομίζω πως αξίζει.\nΓιατί είναι μια πρωτοβουλία κοινωνικών φορέων κι έχει έναν χειροπιαστό στόχο ιδιαίτερης αξίας. Είναι μια πηγαία προσπάθεια έμπρακτης ενίσχυσης.\nΜπορούμε όλοι να βοηθήσουμε με πράξεις όσους «με το Χάρο γίναν φίλοι». Όσους μένουν πάντα μόνοι τους, χωρίς διεθνή στήριξη. «Στα τρελά τους όνειρα δοσμένοι, πάντα γελαστοί και γελασμένοι»...\nΜε την ευχή να σταματήσει ο φαύλος κύκλος της βίας στην Παλαιστίνη, μπορούμε να διαδώσουμε αυτήν την πρωτοβουλία. Από στόμα σε στόμα κι από blog σε blog!\nΑναρτήθηκε από ikor στις 12:08 μ.μ. 31 σχόλια:\nΣτις 14/02/2009, το μετρό της Αθήνας γύρισε 5 χρόνια πίσω! Οι σταθμοί «Χαλάνδρι» και «Δουκίσσης Πλακεντίας» έκλεισαν για να ολοκληρωθούν οι 3 σταθμοί «Χολαργός», «Νομισματοκοπείο» και «Αγία Παρασκευή».\nΟι 36.000 επιβάτες που επιβιβάζονταν καθημερινά σ’ αυτούς τους 2 σταθμούς απ’ τους όμορους δήμους, καθώς κι οι χιλιάδες επιβάτες του μετρό απ’ τα Μεσόγεια (Παλλήνη, Παιανία, Κορωπί κλπ.) αναζητούν πια νέους τρόπους μετακίνησης.\nΉταν άραγε αναπόφευκτη αυτή η τεράστια ταλαιπωρία;\nΑπ’ το 2004, που δόθηκε στην κυκλοφορία το τμήμα Εθνική Άμυνα – Δουκίσσης Πλακεντίας – Αεροδρόμιο, οι 2 σταθμοί «Χολαργός» και «Νομισματοκοπείο» ήταν έτοιμοι, όσον αφορά τον σκελετό εξ οπλισμένου σκυροδέματος.\nΓια την αποπεράτωσή τους απαιτούνταν οι κατασκευές εισόδων/εξόδων, τα αρχιτεκτονικά τελειώματα κι η εγκατάσταση των ηλεκτρομηχανολογικών και σιδηροδρομικών συστημάτων.\nΑυτά μπορούσαν να γίνουν χωρίς να διακοπεί η λειτουργία του μετρό. Επί 5 χρόνια όμως (2004-2009) δεν έγινε απολύτως τίποτα σ’ αυτούς τους 2 σταθμούς!\nΧρειάστηκαν δηλαδή μόλις 4 χρόνια (2000-2004) για να κατασκευαστεί ολόκληρη η επέκταση της Γραμμής 3, αλλά 5 χρόνια (2004-2009) δεν τους έφταναν για να ολοκληρώσουν 2 ημιτελείς σταθμούς!\nΑν είχαν γίνει οι παραπάνω εργασίες, τερματικός σταθμός κατά τη διάρκεια διακοπής της λειτουργίας του μετρό θα ήταν σήμερα το «Νομισματοκοπείο», όχι η «Εθνική Άμυνα»! Λιγότερα αυτοκίνητα σ’ όλη τη Λεωφόρο Μεσογείων δηλαδή!\nΌλοι γνωρίζουμε γιατί έκαναν τα στραβά μάτια στο Υ.ΠΕ.ΧΩ.Δ.Ε. Η αντίφαση όμως προκαλεί θυμηδία: αυτό συμβαίνει σε μια περίοδο που ξεκίνησε με δήθεν εξορκισμό των «νταβατζήδων» και των «εργολάβων»...\nΤώρα το ερώτημα είναι τι μπορεί να γίνει στην (άγνωστης διάρκειας) περίοδο της διακοπής. Που ο κόσμος θα στραφεί πάλι στο ΙΧ του και θα το συνηθίσει.\nΕίναι ίσως μια ευκαιρία να εξοικειωθεί ο κόσμος με τον Προαστιακό. Η πύκνωση των δρομολογίων μέχρι τη Νερατζιώτισσα είναι μια σοβαρή εναλλακτική που έχει πλέον το δίκτυο και μπορούν να την αξιοποιήσουν.\nΕίπαν (αόριστα) ότι θα το κάνουν. Όμως είχαν πει κι ότι οι σταθμοί «Χολαργός» και «Νομισματοκοπείο» θα είναι έτοιμοι το ...2007! Ποιος μπορεί να τους ξαναπιστέψει;\nΌσο για τον σταθμό της «Αγίας Παρασκευής», η χωροθέτησή του είναι το απαύγασμα της νεοελληνικής αντίληψης για το τι είναι «καλό» για μια περιοχή:\nΈνα πολιτικό-θρησκευτικό μίγμα «αντίδρασης» και «αγωνιστικότητας» απέτρεψε τη χωροθέτηση του σταθμού στην κεντρική πλατεία της πόλης.\nΉταν τότε που έπεφταν περίπτερα κατά τη διάρκεια της κατασκευής του μετρό και πολλοί φοβήθηκαν ακόμα και για τη στερεότητα της Εκκλησίας της Αγίας Παρασκευής. Έπεισαν τους πολίτες ν’ «αντισταθούν» κι ο σταθμός άλλαξε χωροθέτηση.\nΤο μετρό, αργά ή γρήγορα, θα ξαναλειτουργήσει. Η καλαίσθητη γυάλινη πυραμίδα στον σταθμό «Νομισματοκοπείο», που είναι έτοιμη εδώ και 5 χρόνια, θα γεμίσει κάποτε με επιβάτες.\nΑξίζει όμως να κρατήσουμε δυο πράγματα απ’ αυτήν την ιστορία:\nΠρώτον, ότι το ΥΠΕΧΩΔΕ δεν προσπάθησε να ελαχιστοποιήσει την ταλαιπωρία των σιωπηλών επιβατών με τον ίδιο ζήλο που έδειξε απέναντι στους ισχυρούς. Και δεύτερον, ότι οι αναίτιοι δογματισμοί (βλέπε «Αγία Παρασκευή») συνήθως γεννούν δυσάρεστα τετελεσμένα.\nΑναρτήθηκε από ikor στις 1:44 μ.μ. 32 σχόλια:\nΑναρτήθηκε από ikor στις 8:04 μ.μ. 20 σχόλια:\nΠριν 1 χρόνο, 7 bloggers (αλφαβητικά: Αντώνης, ΚαπΚουμ, NdN, Πρόχειρο Τετράδιο, tractatus, tzonakos, vagnes) βάφτισαν την 11η Φεβρουαρίου «Μέρα Χωρίς Τηλεόραση».\nΤι συμβολισμό έχει άραγε αυτή η κίνηση; Σημαίνει όντως να κλείσουμε τις τηλεοράσεις;\nΗ «Αποχή Τηλεθεατών», όπως προτιμώ να ονομάζω αυτήν την κίνηση, δεν είναι μια απόπειρα στρουθοκαμηλισμού. Δεν είναι μια βουτιά στο κενό.\nΔεν έχει στόχο να ισοπεδώσει, αλλά να ευαισθητοποιήσει. Δεν έχει στόχο να ακυρώσει συνολικά το μέσον με τη μεγαλύτερη εμβέλεια σήμερα, αλλά να το βελτιώσει.\nΟ τηλεοπτικός χρόνος τείνει πλέον στο άπειρο. Είναι τόσο μεγάλος που έχει ολότελα ξεχειλώσει. Και για να γεμίσει δεν παράγουν, αναπαράγουν.\nΗ 24ωρη ανακύκλωση του προγράμματος ενός καναλιού απ’ όλα τ’ άλλα, ο διαρκής εθισμός στο μέτριο κι η συνεχής προβολή ανούσιων θεμάτων έχουν δημιουργήσει πλέον αντισώματα στους πολίτες.\nΖητούμενο φυσικά δεν είναι να καταργηθεί η τηλεόραση. Υπάρχουν πολλοί άξιοι τηλεπαραγωγοί που τιμούν τον ρόλο τους. Ζητούμενο όμως είναι να επιτελέσει, συνολικά, τον ρόλο της.\nΚι επειδή ακριβώς οι τηλεοπτικές συχνότητες είναι δημόσιο αγαθό, ρόλος της τηλεόρασης είναι να προβάλλει δημόσια κάθε αντιπροσωπευτική φωνή.\nΕίτε «πουλάει», είτε «δεν πουλάει». Είτε «αρέσει», είτε «δεν αρέσει». Είτε «εξυπηρετεί», είτε «δεν εξυπηρετεί».\nΜέχρι να βρεθεί το πολιτικό θάρρος να θεσμοθετηθούν όλ’ αυτά, θα κερδίζουν όλο και περισσότερη αξιοπιστία άλλα μέσα.\nΤο Διαδίκτυο και το Ραδιόφωνο είναι πια πολύ πιο ψύχραιμες και έγκυρες πηγές ενημέρωσης. Γνήσιες φωνές που δε φιμώνονται και δεν επιχειρούν να βάλουν σε καλούπια τους πολίτες.\nΟι σημερινοί διαχειριστές του τηλεοπτικού χρόνου οφείλουν να αντιληφθούν ότι ο κόσμος πια έχει κριτήριο και αντιδρά στον ορό τηλεθέασης και στις ενέσεις τρόμου.\nΣίγουρα υπάρχουν υγιείς δημοσιογραφικές φωνές. Οφείλουμε όλοι, και πρώτοι αυτοί, να καθαρίσουν τα παράσιτα που είναι γύρω τους.\nΓιατί εμείς αντέχουμε άνετα μια μέρα χωρίς τηλεόραση. Ενώ η Μετριοκρατία που έγινε Μιντιοκρατία δεν αντέχει ούτε μια ώρα χωρίς την επίπλαστη και πρόσκαιρη «δύναμη» που έχει αποκτήσει εις βάρος μας.\n[Σκίτσο του πολύ καλού σκιτσογράφου barel]\nΑναρτήθηκε από ikor στις 7:47 μ.μ. 26 σχόλια:\nΓια να λήξουν κι οι φετινές αγροτικές κινητοποιήσεις, η λύση είχε πάλι το ίδιο όνομα: «επιδότηση». Άραγε αυτό ήταν το πρόβλημα;\nΟμολογώ εξαρχής ότι η αγροτική μου άσκηση είναι μικρή: περιορίζεται στον τρύγο των αμπελιών για παραγωγή κρασιού και ρακής στο Ρέθυμνο. Ωστόσο όλοι καταλαβαίνουμε πως ο αγρότης κι ο κτηνοτρόφος κάνουν ένα σκληρό επάγγελμα.\nΤα τελευταία χρόνια, είναι επιπλέον ένα επάγγελμα διασωληνωμένο: συντηρείται με επιδοτήσεις!\nΗ λογική των αγροτικών ενισχύσεων δεν είναι κατακριτέα. Στόχο έχει τη συγκράτηση των τιμών σε ανεκτά επίπεδα για να καταναλώνουν οι πολίτες φθηνά, υγιεινά προϊόντα.\nΤα τελευταία χρόνια όμως, όποιο όφελος είχαν στην τιμή οι πολίτες απ’ την επιδότηση, εξανεμιζόταν απ’ την κερδομανία των μεσαζόντων! Επιπλέον, οι επιδοτήσεις έγιναν αυτοσκοπός κι έχασαν τον παραγωγικό τους ρόλο.\nΓιατί εδώ και χρόνια οι αγρότες έχουν εκπαιδευτεί να ζούνε μόνο με ενισχύσεις. Αυτό μπορεί να ικανοποιεί μια μερίδα του αγροτικού πληθυσμού. Όμως αυτοί που πανηγυρίζουν βλέπουν το τυράκι, αλλά δε βλέπουν τη φάκα:\nΗ παγίδα είναι τι θα γίνει, όταν σταματήσουν οι επιδοτήσεις. Γιατί τα κράτη-μέλη της Ευρωπαϊκής Ένωσης αργά ή γρήγορα είναι πιθανόν να πάψουν να συμπληρώνουν το αγροτικό εισόδημα.\nΜε τα σημερινά λοιπόν δεδομένα, το τέλος των επιδοτήσεων θα σημάνει αυτόματα και το τέλος του αγροτικού κόσμου. Αυτό άλλωστε επιδιώκουν όσοι έχουν στόχο τον έλεγχο της διατροφικής αλυσίδας.\nΑντί λοιπόν να εκπαιδεύουμε τους αγρότες να ζητάνε δεκανίκια, ας αρχίσουν οι κυβερνήσεις να ενδιαφέρονται για την ουσιαστική στήριξη της ανταγωνιστικότητας του αγροτικού προϊόντος.\nΑντί να δομούμε την Παιδεία γύρω από την προετοιμασία αυριανών άνεργων υπαλλήλων (γραναζιών ενός αθηνοκεντρικού υδροκεφαλισμού), ας νοιαστούμε για την ουσιαστική κατάρτιση των αυριανών αγροτών που θα ξαναδώσουν ζωή στην περιφέρεια.\nΑντί να επιδοτούμε τις περσινές παραγωγές, ας επιδοτήσουμε την αυριανή επιχειρηματικότητα και καινοτομία των νέων αγροτών. Ας επιδοτήσουμε επενδύσεις των αγροτών στην τυποποίηση. Ας ιδρύσουμε ινστιτούτα διερεύνησης των διεθνών τάσεων και φορείς προώθησης ποιοτικών προϊόντων.\nΑντί να διαφημίζονται μόνο τροφές αμφιβόλου διατροφικής ωφέλειας, ας προωθήσει το αρμόδιο υπουργείο διαφημίσεις για την τόνωση της κατανάλωσης φρούτων – λαχανικών και προβολής του μεσογειακού τρόπου διατροφής.\nΑντί να αντιμετωπίζουμε αποσπασματικά κάθε αγροτικό συνεταιρισμό (ανάλογα με τον κομματικό του πατριωτισμό), ας δώσουμε κίνητρα σε όλους τους αγρότες για διαφοροποίηση, καθετοποίηση και ποιότητα στην παραγωγή τους.\nΑς τονώσουμε τους συνεταιρισμούς, όχι τοπικά αλλά ανάλογα με το προϊόν που προωθούν. Κι ας πάψουν οι αγρότες να παρασύρονται από εμπόρους που τους τάζουν αυξημένες τιμές για 1-2 χρόνια με σκοπό να σπάσουν τους συνεταιρισμούς.\nΥπάρχουν πολλά θετικά παραδείγματα νέων αγροτών που παράγουν ποιοτικά προϊόντα και τα προωθούν με επιτυχία στο εξωτερικό: σπαράγγια, κρόκος, φέτα, λάδι, ελιές και πολλά άλλα γνωρίζουν τεράστια επιτυχία και δημιουργούν θέσεις εργασίας σε υγιείς ελληνικές επιχειρήσεις.\nΜόνο αυτό το μοντέλο αγροτικής ανάπτυξης που θα στηρίζεται, θα αξιοποιεί και θα προβάλλει τον μεσογειακό τρόπο διατροφής νομίζω πως οφείλουμε να επιδοτούμε. Μόνο το ποιοτικά διαφορετικό θα μας κάνει ανταγωνιστικούς παγκοσμίως.\nΑλλιώς θα συνεχίσουμε να παράγουμε προϊόντα όχι για κατανάλωση αλλά για επιδότηση, φρούτα για να τα πετάμε στις χωματερές και κρεμμύδια για να κλαίμε υγιεινά, όταν δε μας ρίχνουν δακρυγόνα.\nΑναρτήθηκε από ikor στις 10:15 μ.μ. 22 σχόλια:\nΟι κινητοποιήσεις των αγροτών έληξαν. Τα μπλόκα στις Εθνικές Οδούς άνοιξαν. Γιατί όμως τελικά οι αγρότες βγήκαν στους δρόμους;\nΤα τελευταία χρόνια το κόστος παραγωγής διαρκώς αυξάνεται, αλλά οι παραγωγοί πωλούν όλο και φθηνότερα. Συγχρόνως, οι καταναλωτές αγοράζουν το τελικό προϊόν όλο και ακριβότερα!\nΟ παραγωγός δηλαδή βλέπει ότι στην αλυσίδα παραγωγής κρέατος, ψαριών, φρούτων και λαχανικών όλοι κερδίζουν, εκτός απ’ αυτόν που παράγει. Οι μεσάζοντες και τα καρτέλ φαίνεται πως απομυζούν τον κόπο του.\nΕύλογα νιώθει αδικημένος και διαμαρτύρεται! Είναι όμως λύση τα μπλόκα;\nΠολύ αμφιβάλλω. Γιατί η ακρίβεια σήμερα πλήττει δυο ομάδες πληθυσμού: τους παραγωγούς και τους καταναλωτές! Με τα μπλόκα στους δρόμους, το ένα θύμα τιμωρεί το άλλο. Γι’ αυτό άλλωστε τους άφησαν ανενόχλητους να κόψουν την Ελλάδα στα δυο.\n(Το δυσάρεστο βέβαια είναι πως κανείς δεν θα τους πρόσεχε διαφορετικά.\nΕδώ χρειαζόμαστε ολόκληρη δολοφονία μαθητή, για να δούμε ότι υπάρχουν στην αστυνομία ασύδοτοι. Χρειάζονται επιθέσεις εναντίον αστυνομικών, για να αποκτήσει νομιμοποίηση η αστυνομία να μας προστατέψει.\nΣ’ αυτήν την κοινωνία δηλαδή, χωρίς ακρότητες όλα μας φαίνονται φυσιολογικά!)\nΤο χειρότερο όμως δεν ήταν τα μπλόκα. Ήταν η επικοινωνιακή τους διαχείριση απ' τη σημερινή κυβέρνηση:\nΑρχικά, άφησαν τις Εθνικές Οδούς κλειστές από τα μπλόκα των αγροτών, μέχρι να δυσανασχετήσει ο κόσμος. Κι όταν οι κλειστοί δρόμοι άρχισαν να λειτουργούν εις βάρος των αγροτών, αποφάσισαν να τους δώσουν επιδοτήσεις και μετά να δείξουν πυγμή.\nΚάπως έτσι περικύκλωσαν τους Κρητικούς αγρότες στο λιμάνι του Πειραιά και τους τιμώρησαν με χημικά και ξύλο. Πάλι καλά που δεν τους έριξαν και στη θάλασσα!\nΚανείς δεν πρόκειται να υποστηρίξει ότι έπρεπε ν’ αφήσουν τα τρακτέρ να αποκλείσουν την Αθήνα. Αλλά όλα συγκλίνουν στο ότι επρόκειτο για μια καλοστημένη παγίδα:\nΜόλις την προηγούμενη μέρα, ο Κρητικός υφυπουργός Δημόσιας Τάξης τους είχε προσκαλέσει ο ίδιος στην Αθήνα. Με ύφος αθώο και με δήθεν διάθεση για διάλογο. Άλλωστε κι ο ίδιος ξέρει καλά πως είναι άδικο να εξαιρεθούν οι Κρητικοί αγρότες από τα μέτρα ενίσχυσης.\nΌμως η συγκέντρωση σ’ έναν χώρο με συρματοπλέγματα και γύρω-γύρω θάλασσα ήταν το πιο εύκολο πεδίο προβολής πυγμής κι αποτελεσματικότητας ενάντια στους «ταραχοποιούς» αγρότες. Όπερ και εγένετο!\nΗ ταλαιπωρία των πολιτών σ' όλη την υπόλοιπη Ελλάδα ήταν ανεκτή, επειδή αυτό γεννούσε δυσαρέσκεια για τον αγώνα των αγροτών. Ενώ το "μάντρωμα" των αγροτών στο λιμάνι του Πειραιά ήταν μιας πρώτης τάξεως ευκαιρία για την αστυνομία ν’ αποδείξει ότι έσωσε από τον αποκλεισμό την Αθήνα.\nΑλήθεια, πόσο πιο αθηνοκεντρικό μπορεί να γίνει το κράτος μας; Πόσο μεγαλύτερη εξάρτηση απ’ την επικοινωνία μπορούμε ν’ αντέξουμε;\nΠάντως το πρόβλημα των αγροτών δεν είναι επικοινωνιακό. Το πρόβλημά τους είναι βαθιά πολιτικό. Ο έλεγχος της διατροφικής αλυσίδας απαιτεί απαξίωση του εισοδήματος των αγροτών και στοχοποίηση του κλάδου τους.\nΚι αυτή η αλήθεια δεν κρύβεται πια με επικοινωνιακά μπλόκα!\n[Σκίτσο του Κώστα Μητρόπουλου, ΤΑ ΝΕΑ 27/01/09]\nΑναρτήθηκε από ikor στις 4:45 μ.μ. 14 σχόλια:\nΠριν από μια βδομάδα, ο grsail μου απένειμε ένα βραβείο: το Proximidade.\nΤο βραβείο περιγράφεται ως εξής (η μετάφραση δεν είναι δική μου):\n«Αυτό το blog επενδύει και πιστεύει στην εγγύτητα – την εγγύτητα στο χώρο, το χρόνο και τις σχέσεις. Αυτά τα blog είναι εξαιρετικά γοητευτικά. Αυτοί οι bloggers προσπαθούν να βρουν και να γίνουν φίλοι. Δεν βασίζουν σε βραβεία την προσωπική τους άνοδο! Η ελπίδα μας είναι όταν κοπούν οι κορδέλες των βραβείων αυτών, να αναπαραχθούν ακόμη περισσότερες φιλίες. Παρακαλώ δώστε περισσότερη προσοχή σ’ αυτούς τους συγγραφείς! Αυτό το βραβείο για Blog, πρέπει να δοθεί σε οκτώ αγαπημένους σας bloggers, και οι οποίοι με τη σειρά τους, θα το προτείνουν πάλι με τη σειρά τους, σε οχτώ αγαπημένους bloggers ο καθ' ένας τους κ.ο.κ.»\nΚανονικά λοιπόν τώρα πρέπει να περάσω αυτό το βραβείο σε άλλα 8 blogs.\nΚαι (αν και νεόκοπος στην blogόσφαιρα) έχω την τύχη να γνωρίζω ήδη πολύ περισσότερους από 8!\nΕίμαι σίγουρος ότι ξέρουν καλά ποιοι αξίζουν το "βραβείο":\nΕκείνοι που πιστεύουν ότι το μεγαλύτερο βραβείο στην blogόσφαιρα είναι η αμφίδρομη επικοινωνία.\nΕκείνοι που αφιερώνουν λίγο απ' τον ...πολύ λίγο ελεύθερο χρόνο τους για να ενημερωθούν, να ψυχαγωγηθούν και να σχολιάσουν.\nΕκείνοι που αν ένα blog τους αρέσει, το διαβάζουν. Αν όχι, πάνε κάπου αλλού ησύχως.\nΕκείνοι που βρίσκουν περιττό να "ψηφίζουν" ποιο είναι το "καλύτερο" blog.\nΑφού λοιπόν ευχαριστήσω ιδιαιτέρως τον grsail για το δώρο του, θα ήθελα να τηρήσω το πνεύμα του βραβείου και να μην περάσω τη σκυτάλη.\nΓιατί αυτοί που το αξίζουν είναι πολύ περισσότεροι από 8! Και ξέρουν ποιοι είναι! Κι αυτό μου αρκεί για να συνεχίσουμε να τα λέμε.\nΑναρτήθηκε από ikor στις 10:52 μ.μ. 32 σχόλια:


υπέρβαση και ελευθερία: υπέρβαση, λοιπόν, στα καθ-ιερωμένα\nΑναρτήθηκε από Αμέριστος στις 1:18 μ.μ.\nξωτικό 3 Σεπτεμβρίου 2009 - 12:25 μ.μ.\nοι καθιερωμένες παγιωμένες απόψεις προσφέρουν ασφάλεια, και ο νους έχει ανάγκη την ασφάλεια για να επιβιώσει.\nελευθερία και ανασφάλεια πάνε πακέτο!\nο νους, το μυαλό, δεν αντέχει να μην έχει ασφαλή, δεδομένα, μετρήσιμα πράγματα να κατέχει...\nη ελευθερία είναι μάλλον θέμα καρδιάς...\nΑμέριστος 4 Σεπτεμβρίου 2009 - 2:14 μ.μ.\nΑπόλυτα συμφωνώ. Και πώς να μη συμφωνήσει κανείς με την άποψη ενός "ξωτικού" που μπορεί και "βλέπει" από την άλλη μεριά τα πράγματα;\nΠραγματικά το μυαλό νοιώθει ανασφάλεια σε κάθε ενδεχόμενο ξεβόλεμα και η υπέρβαση των καθιερωμένων αποτελεί ξεκούνημα από τον εφησυχασμό. Προτιμάει να περνάει με χαμηλωμένο το κεφάλι ανάμεσα στους πολλούς για να μη γίνεται στόχος, προτιμάει να κρατάει τα καθιερωμένα, να συμμερίζεται την κοινή βούληση και λογική. Εξάλλου η διατήρηση της θέσης κάτω από την εξουσία χωρίς άσκηση κριτικής απαλλάσσει τον πολίτη από την υπευθυνότητα διαχείρισης της δύναμής του. Το κόστος διεκδίκησης της Ελευθερίας μόνο η καρδιά μπορεί να το αναλάβει.\nΓι' αυτό αξίζει να σκεφτόμαστε και να μιλούμε για Υπερβάσεις και Ελευθερίες, μήπως και βγούν και κάποιοι ακόμα στους δρόμους της πόλης απαιτώντας το σεβασμό που τους ανήκει, μήπως κινηθούν στα μονοπάτια της εσωτερικής τους πορείας, ώστε να δικαιώσουν την παρουσία τους στον πλανήτη.\nΣ' ευχαριστώ για τη συμμετοχή σου και προπαντός για τα σχόλια, μιας και είναι τόσο χρήσιμο να ακούγονται "ξωτικές" απόψεις από τους ανθρώπους που κοντεύουν να ξεχάσουν γιατί ζουν.\nΦιλος 12 Οκτωβρίου 2009 - 8:14 π.μ.\nΜια καθιερωμένη-παγιωμένη άποψη πράγματι προσφέρει μια αίσθηση ασφάλειας γιατί είναι η άποψη των πολλών. Όμως μπορεί να είναι μια κατάκτηση, γιατί και αυτή προέκυψε από μια άλλη υπέρβαση.\nΚάθε νέα υπέρβαση από την άλλη προσφέρει μια ανασφάλεια. Γιατί ο δρόμος της υπέρβασης δεν είναι μονοσήμαντος. Και το μετέωρο βήμα μπορεί να πατήσει σε τόπο χαμηλότερο από αυτόν που είμασταν προηγούμενα.\nΕδώ πρέπει τα κριτήριά μας να είναι ξεκάθαρα και η στάση μας πεντακάθαρη. Τότε μόνο θα είναι και η υπέρβαση συνεπής με την ανάγκη μας να κάνουμε αυτό που είμαστε!